text:
भारत
टेम्पलेट:Pp-protected टेम्पलेट:About टेम्पलेट:Infobox country
भारत (टेम्पलेट:Lang-en), चाहे सरकारी रूप से भारत गणराज्य (रिपब्लिक ऑफ़ इंडिया), दक्खिनी एशिया में एगो देश बा। प्राचीन भारतीय साहित्य में एकरा के जम्बूद्वीप, आर्यावर्त, आ अजनाभदेशो कहल गइल बा। भारत, भूगोलीय क्षेत्रफल के हिसाब से विश्व के सातवाँ सबसे बड़हन अउरी जनसंख्या के हिसाब से चीन की बाद दुसरका सबसे बड़ देश बाटे। 2011 के भारतीय जनगणना के हिसाब से इहाँ के कुल जनसंख्या 1.2 अरब बाटे।
भारत के उत्तर में हिमालय पहाड़, दक्खिन में हिन्द महासागर, पच्छिम में अरब सागर आ पूरुब ओर बंगाल के खाड़ी बाटे। भारत के जमीनी सीमा जेवन देशन की संघे साझा बा उनहन में पच्छिम में पाकिस्तान, अफ़ग़ानिस्तान, उत्तर-पूरब में चीन, नेपाल, आ भूटान अउरी पूरुब ओर बांग्लादेश आ म्याँमार देश बाड़ें। हिन्द महासागर में एकरी दक्खिन-पश्चिम में मालदीव, दक्खिन में श्री लंका अउर दक्खिन-पूरब में इंडोनेशिया हऽ।
हिमालय से निकले वाली नद्दी कुल के ले आवल निक्षेप से उत्तरी भारत के मैदान बनल बा जेवन बहुत ऊपजाऊ बा। एही मैदान क पच्छिमी तटीय हिस्सा विश्व के सबसे पुरान सभ्यता सिन्धु घाटी सभ्यता के जनम भइल हऽ आ एही उत्तर भारत के मैदान में विश्व के चार गो प्रमुख धर्म:हिंदू, बौद्ध, जैन अउरी सिख धर्म जनम लिहलन अउर विकसित भइलें। गंगा नदी भारत के राष्ट्रीय नदी बाटे जेवन इहाँ के संस्कृति में बहुत पबित्र मानल जाले।
जहाँ तक भारत के लोगन के सवाल बा जनसंख्या के हिसाब से ई विश्व के सबसे बड़हन लोकतंत्र हऽ। इहवाँ संसदीय प्रणाली के आधार प शासन चलेला आ देश के मुखिया राष्ट्रपति होलें लेकिन परधानमंत्री सभसे शक्तिशाली पद होला। 1991 ई. मे आर्थिक सुधार की बाद भारत के अर्थव्यवस्था में तेज़ वृद्धि देखल गइल बा। भारत नामिक जी॰डी॰पी॰ के अनुसार बिस्व में दसवां सबसे बड़हन आ पी॰पी॰पी॰ की हिसाब से दुनिया में तीसरी सबसे बड़हन अर्थव्यवस्था हऽ।
भारतीय संस्कृति के सभसे मुख्य बिसेसता बा एकर बहुरंगी रूप। भारत में बहुत प्रकार के जाति, प्रजाति आ धर्म के लोग बाटे आ भारत के एक क्षेत्र से दूसरा क्षेत्र में खान-पान, रहन-सहन जइसन चीजन में बहुत अंतर देखे के मिलेला। एकरा बावजूद भारतीय संस्कृति के एगो अलग पहचान बा। अंग्रेज लोग भारत के एही भूगोलिक आ सांस्कृतिक विविधता के देख के ए के एगो उप-महाद्वीप के लोग हालाँकि अब भारतीय एकता आ अखंडता क समर्थक ए शब्द क प्रयोग ना कइल चाहेला लोग।
नाँव के उत्पत्ति[संपादन करीं | स्रोत संपादित करीं]
भारत, एगो भूगोलीय पहिचानक बाटे जवन भारत के संबिधान द्वारा देस के नाँव के रूप में स्वीकार कइल गइल बाटे,टेम्पलेट:Sfn कई ठो भारतीय भाषा सब में कुछ हेर-फेर के साथ इस्तेमाल होला। ई नाँव, पुरान भारतवर्ष के आधुनिक रूप हवे जवन 19वीं सदी के बिचला समय में भारत के देशी नाँव के रूप में प्रचलन में महत्व पवलस।[१] बिद्वान लोग के मान्यता बाटे की ई नाँव दूसरका सदी ईसा पूर्व के वैदिक जन भारत लोग के नाँव से उपजल हवे।[२] परंपरागत रूप से ई नाँव कथा में बर्णित राजा भरत के साथ भी जोड़ल जाला।[३] गणराज्य (शब्दशः, जनता के राज्य) संस्कृत/हिंदी में रिपब्लिक खातिर प्रयोग होखे वाला प्राचीन शब्द हवे।[४][५][६]
इंडिया (टेम्पलेट:Lang-en) शब्द इंडस (टेम्पलेट:Lang-en) से पड़ल हवे, जवन पुरान फ़ारसी भाषा भाषा के शब्द सिंधी से निकलल हवे।टेम्पलेट:Sfn सिंधी शब्द खुदे संस्कृत के सिंधु, जवन इतिहासी रूप से सिंधु नदी खातिर इस्तेमाल होखे, से निकलल।टेम्पलेट:Sfn प्राचीन यूनानी लोग भारत के लोग के इंडोई (Ivδoί) कहे जवना के शाब्दिक अरथ होखे "सिंधु (के इलाका) के लोग"।टेम्पलेट:Sfn
हिंदुस्तान तीसरी सदी ईसा पूर्व के, एगो प्राचीन फारसी नाँव हवे, जवन मुगल लोग के समय एह इलाका में चलन में आइल, आ तबसे ब्यापक रूप से इस्तेमाल होला, अक्सरहा एकर अरथ "हिंदू लोग के देस" के रूप में भी कइल जाला। एकर मतलब परिवर्तनशील रहल बाटे, कबो ख़ाली उत्तरी भारत आ पाकिस्तान खातिर आ कबो पूरा भारत खातिर।[१][७]टेम्पलेट:Sfn
इतिहास[संपादन करीं | स्रोत संपादित करीं]
प्राचीन भारत[संपादन करीं | स्रोत संपादित करीं]
मानव के सभसे पुरान अवशेष दक्खिन एशिया में मिलले के प्रामाणिक तिथि 30,000 साल पहिले के बतावल जाला।टेम्पलेट:Sfn लगभग एही काल के मेसोलिथिक रॉक आर्ट के साइट सभ भारत के कई सारा भाग में पावल गइल बाड़ी, जवना में मध्य प्रदेश में मौजूद भीमबेटका के गुफा उल्लेख जोग बाड़ी सऽ।टेम्पलेट:Sfn उपमहादीप में, लगभग 7,000 ईसा पूर्व के नियोलिथिक आबादी के पहिला चीन्हा मेहरगढ़ आ कुछ अन्य पच्छिमी पाकिस्तानी इलाका में मिले ला।टेम्पलेट:Sfn ईहे क्रमशः बिकास करिके सिंधु घाटी सभ्यता के निर्माण कइलें,टेम्पलेट:Sfn जवन दक्खिनी एशिया में पहिला शहरी संस्कृति रहल;टेम्पलेट:Sfn ई लगभग 2500-1900 ई॰पू॰ के समय में वर्तमान समय के पाकिस्तान आ पच्छिमी भारत के इलाका में फलल-फुलाइल।टेम्पलेट:Sfn मुअनजोदारो (मोहनजोदड़ो), हड़प्पा, धौलावीरा, राखीगढ़ी आ कालीबंगा जइसन शहरन के इर्द-गिर्द केंद्रित, बिबिध प्रकार के रोजगार पर आजीविका खातिर निर्भर, ई सभ्यता शिल्प उत्पादन आ तरह-तरह के बाणिज्य-ब्यापार में काफी आगे रहल।टेम्पलेट:Sfn
2000-500 ई॰पू॰ के समय में संस्कृति में मामिला में, उपमहादीप के कई गो क्षेत्र चाल्कोलिथिक से लोहा जुग में प्रवेश कइलें।टेम्पलेट:Sfn हिंदू लोग के सभसे पुरान ग्रंथ वेदटेम्पलेट:Sfn एही काल में रचल गइलें टेम्पलेट:Sfn आ इतिहासकार लोग पंजाब क्षेत्र आ ऊपरी गंगा मैदान में एगो वैदिक संस्कृति प्रकल्पित कइले बा।टेम्पलेट:Sfn ज्यादातर इतिहासकार लोग एह काल के दौरान, उपमहादीप में कई ठे लहर के रूप में इंडो-आर्यन माइग्रेशन भइले के भी स्वीकार करे ला।टेम्पलेट:Sfnटेम्पलेट:Sfn कास्ट सिस्टम एही काल में पैदा भइल आ समाज में ऊँच-नीच के बिभाजन भइल जवना में क्रम से पुजारी, जुद्ध करे वाला आ खेती आ बाणिज्य करे वाला, आ सबसे नीचे अशुद्ध मानल जाये वाला पहिले के लोग; आ छोट जनजातीय इकाई सभ एकट्ठा हो के धीरे-धीरे राजसत्ता वाले राज्य में बदलत गइल।टेम्पलेट:Sfnटेम्पलेट:Sfn पुरातत्व के खोज में, दक्कन पठार इलाका में एह काल में मुखिया आधारित राजनीतिक इकाई होखला के परमान मिलल बा।टेम्पलेट:Sfn दक्खिनी भारत में एह समय के स्थाईत्व वाली जिनगी के परमान के रूप में कई ठे मेगालिथिक स्मारक मिलल बानें,टेम्पलेट:Sfn संगहीं अगल-बगल खेती के परमान मिलल बा, सिंचनी खातिर बनल तालाब, आ कारीगरी के परमान भी मिलल बाटे।टेम्पलेट:Sfn
लेट वैदिक काल में, छठवीं सदी ईसा पूर्व के आसपास, गंगा के मैदान आ उत्तरी पच्छिमी इलाका के छोट-छोट राज्य मिल के 16 गो "महाजनपद", जिनहना में कुछ राजतन्त्र वाला रहलें कुछ गणतंत्र नियर, में समाहित हो गइलें।टेम्पलेट:Sfnटेम्पलेट:Sfn एही काल में नगरीकरण के उपज के बाद गैर-वैदिक धार्मिक आंदोलन के परिणाम के रूप में दू गो नया स्वतंत्र धर्म पैदा भइलें। जैन धर्म एकरे उपदेशक महावीर के समय में महत्व हासिल कइलस।टेम्पलेट:Sfn गौतम बुद्ध के उपदेश पर आधारित बौद्ध धर्म के अनुयायी समाज के सगरी वर्ग से आ के जुड़लें, मध्य वर्ग के छोड़ के; बुद्ध के जीवन के घटना के संग्रह से भारत में रेकार्डेड इतिहास के सुरुआत भइल।टेम्पलेट:Sfnटेम्पलेट:Sfnटेम्पलेट:Sfn शहरी संपन्नता के एह युग में त्याग के आदर्श घोषित कइलें,टेम्पलेट:Sfn आ दुनों धर्म लंबा समय खातिर एगो संन्यासी परंपरा के अस्थापना कइलें। राजनीतिक रूप से, तीसरी सदी ईसा पूर्व में, मगध राज ज्यादातर छोट राज्यन के अपना में मिला के एगो बिसाल राज के स्थापना कइलस जवना के मौर्य साम्राज्यके नाँव से जानल जाला।टेम्पलेट:Sfn ई साम्राज्य ओह समय में सुदूर दक्खिन के कुछ इलाका के छोड़ के बाकी पूरा उपमहादीप पर शासन कइलस; हालाँकि,अब इहो मानल जाए लागल बा कि एकर कोर इलाका के बीच-बीच में कई गो बड़हन स्वशासित (ऑटोनॉमस) इलाका भी रहलें।टेम्पलेट:Sfnटेम्पलेट:Sfn मौर्य राजा लोग के उनहन लोग के साम्राज्य-स्थापना खातिर लगन आ पब्लिक सुबिधा के मैनेजमेंट खातिर भी ओतने जानल जाला जेतना कि अशोक के जुद्ध के त्याग आ बौद्ध धम्म के परचार-प्रसार खातिर जानल जाला।टेम्पलेट:Sfnटेम्पलेट:Sfn
तमिल भाषा के संगम साहित्य ई उजागिर करे ला की 200 ईपू से 200 ईसवी के बीच, दक्खिनी प्रायदीप पर चेर, चोल, आ पांड्य लोग के शासन रहल, आ ई राज्य सभ बड़ा पैमाना पर रोमन साम्राज्य, पच्छिम आ दक्खिन पूर्ब एशिया के साथ ब्यापार करें।टेम्पलेट:Sfnटेम्पलेट:Sfn उत्तरी भारत में, हिंदू धर्म के अंदर परिवार पर पितृसत्तात्मक कंट्रोल मजबूत भइल आ, औरतन के स्थिति पहिले से कमोजर भइल।टेम्पलेट:Sfnटेम्पलेट:Sfn 4थी-5वीं सदी ले गुप्त साम्राज्य, बृहत् गंगा मैदान के इलाका में प्रशासन आ टैक्स कलेक्शन के एगो ब्याबस्थित सिस्टम दिहलस जवन बाद के राजा लोग खातिर मॉडल के काम कइलस।टेम्पलेट:Sfnटेम्पलेट:Sfn गुप्त लोग के शासन में, हिंदू धर्म के पुनरुत्थान भइल आ ई भक्ति आ श्रद्धा पर आधारित हो गइल बजाय कर्मकांड पर जोर दिहले के आ ई फिर से महत्व हासिल करे शुरू कइलस।टेम्पलेट:Sfn एह नवीनीकरण के चीन्हा मूर्तिकला आ आर्किटेक्चर में प्रगट होला, जवन नगरीय अभिजात वर्ग के संरक्षण पा के बिकसित भइल।टेम्पलेट:Sfn क्लासिकल संस्कृत साहित्य में उत्कर्ष भइल, आ भारतीय बिज्ञान, ज्योतिष, आयुर्वेद, आ गणित के क्षेत्र में महत्वपूर्ण प्रगति भइल।टेम्पलेट:Sfn
मध्यकाल[संपादन करीं | स्रोत संपादित करीं]
12वीं शताब्दी के शुरुआत में, भारत पर इस्लामी आक्रमणन के बाद, उत्तरी अउर केन्द्रीय भारत के अधिकांश भाग दिल्ली सल्तनत के शासनाधीन हो गईल; आ बाद में, अधिकांश उपमहाद्वीप मुगल वंश के अधीन हो गईल। दक्षिण भारत में विजयनगर साम्राज्य शक्तिशाली बनल। मुगलन के संक्षिप्त अधिकार के बाद सत्रहवीं सदी में दक्षिण आ मध्य भारत में मराठन का उत्कर्ष भयल। उत्तर पश्चिम में सिक्खन के शक्ति में बढ़त भइल।
17वीं शताब्दी के मध्यकाल में पुर्तगाल, डच, फ्रांस, ब्रिटेन सहित अनेक यूरोपीय देशन, जे भारत से व्यापार करे के चाहत रहलन, देश के आतंरिक शासकीय अराजकता के फायदा उठईलन। अंग्रेज दूसरे देशों से व्यापार के चाहे वाला लोगन के रोके में सफल भइलेन और 1840 तक लगभग पूरा देश पर शासन करे में सफल भइलेन। 1857 में ब्रिटिश ईस्ट इंडिया कम्पनी के विरुद्ध असफल विद्रोह, जे भारत के आजादी के प्रथम संग्राम के रूप में भी जानल जला, के बाद भारत के अधिकांश भाग सीधे अंगरेजी शासन के प्रशासनिक नियंत्रण में आ गईल।[८]
आधुनिक काल[संपादन करीं | स्रोत संपादित करीं]
बीसवी सदी के प्रारम्भ में आधुनिक शिक्षा क प्रसार और विश्वपटल पर बदलती राजनीतिक परिस्थितियन के चलते भारत में एक बौद्धिक आन्दोलन क सूत्रपात भयल जे सामाजिक और राजनीतिक स्तर पर अनेक बदलाव और कई आन्दोलन क नीव रखलस। 1885 में इन्डियन नेशनल कांग्रेस क स्थापना स्वतन्त्रता आन्दोलन के एक गतिमान स्वरूप देहलस। बीसवीं शताब्दी के शुरुआत में लम्बा समय तक स्वतंत्रता प्राप्ति के लिये बहुत बड़ा अहिंसावादी संघर्ष चलल, जेकर नेतृत्व महात्मा गांधी, जिनके आधिकारिक रुप से आधुनिक भारत क 'राष्ट्रपिता' के रूप में संबोधित करल जाला, कईलेन। एकरे साथ-साथ चंद्रशेखर आजाद, सरदार भगत सिंह, सुखदेव, राजगुरू, नेताजी सुभाष चन्द्र बोस, सावरकर आदि के नेतृत्व में चलल क्रांतिकारी संघर्ष के फलस्वरुप 15 अगस्त, 1947 के भारत ने अंगरेजी शासन से पूर्णतः स्वतंत्रता प्राप्त कईलस। ओकरे बाद 26 जनवरी, 1950 के भारत एक गणराज्य बनल।
भारत के पड़ोसी राष्ट्रन के साथ अनसुलझा सीमा विवाद ह। एही खातिर एके छोटा पैमाना पर युद्ध का भी सामना करे के पड़ल। 1962 में चीन के साथ, अउर 1947, 1965, 1971 अउर 1999 में पाकिस्तान के साथ लड़ाई हो चुकल बा।
भारत गुटनिरपेक्ष आन्दोलन अउर संयुक्त राष्ट्र संघ के संस्थापक सदस्य देशन में से एक बाटे। 1974 में भारत आपन पहिला परमाणु परीक्षण कईले रहल जेकरे बाद 1998 में 5 अउर परीक्षण भयल। 1990 के दशक में भयल आर्थिक सुधारीकरण क बदौलत आज देश सबसे तेज़ी से विकासशील राष्ट्रन क सूची में आ गयल बा।
राजनीति[संपादन करीं | स्रोत संपादित करीं]
सरकार[संपादन करीं | स्रोत संपादित करीं]
भारत एगो संघ (फेडरेशन) हवे जे संसदीय ब्यवस्था के तहत भारत के संबिधान आधारित शासित होला। भारतीय संबिधान भारत के सबसे ऊँच कानूनी दस्तावेज हवे। ई देस एगो संबैधानिक रिपब्लिक हवे आ प्रतिनिधिक लोकतंत्री सिस्टम वाला शासन में "बहुमत के शासन होला आ अल्पमत के हित के संरक्षण कानून द्वारा सुनिश्चित कइल जाला।"टेम्पलेट:Efn भारत में संघवाद द्वारा ई परिभाषित कइल जाला कि राज्य आ केंद्र के बीच कामकाज के बँटवारा कवना बिधी से होखी। दुनो स्तर पर सरकार संबिधान में बतावल कामकाज के बँटवारा के अधीन काम करे लीं। भारत के संबिधान, जे 26 जनवरी 1950टेम्पलेट:Sfn के लागू भइल अपना उद्देशिका में कहे ला कि भारत एगो संप्रभु, सोशलिस्ट, सेकुलर, लोकतंत्रात्मक रिपब्लिक हवे।टेम्पलेट:Sfn भारत के सारकार के स्वरुप, परंपरागत रूप से "अध-फेडरल" (क्वाशी-फेडरल) बताबल जाला जेह में मजबूत केंद्र आ कमजोर राज्यटेम्पलेट:Sfn बाने आ 1990के दशक के बाद से राजनीतिक, आर्थिक आ सामाजिक बदलाव के चलते संघीय स्वरुप अउरीओ मजबूत भइल बा।टेम्पलेट:Sfnटेम्पलेट:Sfn टेम्पलेट:Infobox region symbols संघ के शासन में तीन गो शाखा बाड़ी स:
- कार्यकारणी: भारत के राष्ट्रपति एह देस के मुखिया भा राष्ट्रप्रमुख हवेंटेम्पलेट:Sfn जिनके चुनाव अप्रत्यक्ष बिधी से एगो इलेक्टोरल कालेज द्वाराटेम्पलेट:Sfn पाँच बरिस के कार्यकालटेम्पलेट:Sfn खातिर होला। सरकार के मुखिया परधानमंत्री होखे लें आ कार्यकारणी के सभसे ताकतवर पद हवे।टेम्पलेट:Sfn प्रधानमंत्री के राष्ट्रपति द्वारा नियुक्त कइल जालाटेम्पलेट:Sfn आ ई संसद के निचला सदन, लोकसभा, में बहुमत वाली पार्टी भा एलायंस के दल द्वारा समर्थित होखे लें।टेम्पलेट:Sfn एह तरीका से कार्यकारणी में भारत के राष्ट्रपति, उपराष्ट्रपति, मंत्रिमंडल शामिल होला आ कैबिनेट एकर कार्यकारणी समीति होले जेकर मुखिया परधानमंत्री होलें।टेम्पलेट:Sfn भारतीय संसदी ब्यवस्था में कार्यकारणी जवन बा, बिधायिका के मातहत होले; परधानमंत्री आ मंत्रिमंडल सीधे-सीधे संसद के निचला सदन के जबाबदेह होला लोग।टेम्पलेट:Sfn
- बिधायिका: भारतीय बिधायिका (लेजिस्लेचर) दू सदन वाली संसद के रूप में हवे। ई वेस्टमिन्स्टर सिस्टम के अनुसार कामकाज करे ले। ऊपरी सदन के राज्य सभा आ निचला सदन के लोकसभा कहल जाला।टेम्पलेट:Sfn राज्यसभा में 245 सदस्य होलें आ इनहन लोग के कार्यकाल 6-साल के होला।टेम्पलेट:Sfn ज्यादातर सदस्य राज्य द्वारा चुनल जालें, हर राज्य के राष्ट्रीय कुल जनसँख्या में भागीदारी के अनुपात में।टेम्पलेट:Sfn लोकसभा के 545 में से दू गो सदस्य के छोड़ के बाकी सगरी लोग सीधे-सीधे चुनाव द्वारा चुनल जालें।टेम्पलेट:Sfn बाकी दू सीट पर राष्ट्रपति द्वारा एंग्लो-इंडियन समुदाय के लोग नियुक्त कइल जालें अगर राष्ट्रपति के बिबेक में उनहन लोग के प्रतिनिधित्व पहिलहीं न हो रहल होखे।टेम्पलेट:Sfn
- न्यायपालिका: भारत में तीन-स्तर वाली एकात्मक आ स्वतंत्र न्यायपालिका (जूडीश्यरी) हवेटेम्पलेट:Sfn जेह में सभसे ऊपर सुप्रीम कोर्ट ह जेकर हेड भारत के मुख्य न्यायाधीश होलें, 24 गो हाइकोर्ट बाने, आ औरु भारी संख्या में ट्रायल कोर्ट बाड़ी स।टेम्पलेट:Sfn सुप्रीम कोर्ट के मूल न्यायक्षेत्र (ओरिजनल ज्यूरिस्डिक्शन) मूल अधिकार संबंधी केस आ राज्यन के बीच आपसे में भा राज्य आ केंद्र के बीच बिबाद वाला केस हवें। हाईकोर्ट के फैसला के खिलाफ अपील के न्यायक्षेत्र भी सुप्रीम कोर्ट के लगे बा।टेम्पलेट:Sfn सुप्रीम कोर्ट भारतीय संबिधान के रखवाला हवे आ राज्य भा केंद्र द्वारा बनावल अइसन क़ानून के निरस्त घोषित का सकेला जे संबिधान के अनुपालन ना करत होखें,टेम्पलेट:Sfnआ सरकार के कौनों एक्शन के अबैध घोषित क सके ला अगर ऊ असंबैधानिक होखे।टेम्पलेट:Sfn
देस उपबिभाग[संपादन करीं | स्रोत संपादित करीं]
टेम्पलेट:Main article टेम्पलेट:See also
टेम्पलेट:Indian states and territories image map
भारत एगो संघ (फेडरेशन) ह जेह में 28 राज्य आ 9 गो संघ राज्यक्षेत्र (यूनियन टेरिटरी) शामिल बाने।[९] सगरी राज्यन में आ जम्मू काश्मीर, पुद्दुचेरी आ दिल्ली (राष्ट्रीय राजधानी क्षेत्र) में चुनल गइल बिधायिका आ सरकार होले जे वेस्टमिन्स्टर मॉडल पर आधारित स्वरुप वाली होलीं। बाकी छह गो संघ राज्यक्षेत्र के शासन सीधे केंद्र सरकार द्वारा नियुक्त प्रशासक लोग के माध्यम से होला। 1956 में राज्य पुनर्गठन अधिनियम के तहत राज्यन के भाषा के आधार पर सीमांकन भइल।टेम्पलेट:Sfn एकरे बाद से 2019 के अक्टूबर में सभसे नया बदलाव में जम्मू अउरी काश्मीर राज्य के बिभाजन कइल गइल आ एकरा के राज्य से बदल के दू गो संघ राज्यक्षेत्र बनावल गइल। हर राज्य प्रशासन खातिर जिला आ तहसील (तालुका) में बाँटल गइल बा आ अंत में सभसे छोट इकाई गाँव बाने।
भूगोल[संपादन करीं | स्रोत संपादित करीं]
भारत, भारतीय टेक्टॉनिक प्लेट के ऊपर स्थित बा, आ इंडो-ऑस्ट्रेलियन प्लेट के हिस्सा हवे।टेम्पलेट:Sfn भारत के बर्तमान रूप के रचना करे वाली भूबिज्ञानिक प्रक्रिया सभ के सुरुआत अबसे 75 मिलियन बरिस पहिले भइल जब भातरीय प्लेट, ओह समय के गोंडवाना नाँव के महामहादीप के हिस्सा, अपना जगह से उत्तर-पूरुब ओर घुसुके सुरु कइलस। एकर वजह समुंद्रतल फइलाव रहल जे एकरा दक्खिन-पच्छिम में, आ बाद में, दक्खिन आ दक्खिन पूरुब में सुरू भइल।टेम्पलेट:Sfn साथै-साथ, बिसाल आकार के टीथियन समुंद्री क्रस्ट, जे एकरा उत्तर-पूरुब में रहल, यूरेशियन प्लेट के नीचे धँसके सुरू हो गइल।टेम्पलेट:Sfn ईहे दुन्नों प्रासेस, जवन पृथ्वी के मैंटल में चले वाली तरंग के परिणाम रहली, हिंद महासागर के निर्माण आ भारतीय महादीपी क्रस्ट के यूरेशिया के नीचे पेस के एह हिस्सा के ऊपर उठा के हिमालय के उठान, दुन्नों चीज के कारन बनली।टेम्पलेट:Sfn भारतीय प्लेट के धँसाव जहाँ यूरेशियन प्लेट के नीचे होत रहे आ जवना से हिमालय के उठान होत रहल ओही इलाकाके ठिक दक्खिन में एगो बिसाल दोना के आकार के धँसल हिस्सा के रचना भइल जे नदी सभ के ले आइल गाद-माटी से तेजी से भर गइलटेम्पलेट:Sfn बर्तमान समय के सिंधु-गंगा मैदान के रूप लिहलसटेम्पलेट:Sfn प्राचीन अरावली परबत द्वारा मैदान से बिलग होखे वाला पच्छिमी हिस्सा थार के रेगिस्तान के रूप में मौजूद बाटे।टेम्पलेट:Sfn
मूल आ पुरान भारतीय प्लेट अब प्रायदीपीय भारत के रूप में बाँचल बाटे आ ई भारत के सभसे पुरान आ भूबिज्ञान के हिसाब से सभसे स्थाई हिस्सा हवे। ई उत्तर के ओर अपना बिस्तार में मध्य भारत के सतपुड़ा परबत श्रेणी आ बिंध्याचल परबत श्रेणी ले बिस्तार लिहले बाटे। ई दुनों, लगभग समानांतर श्रेणी, गुजरात राज्य के अरब सागर के तट से ले के झारखंड राज्य में मौजूद छोटानागपुर के पठार ले फइलल बाड़ी।टेम्पलेट:Sfn दक्खिन में, बाकी के पठारी हिस्सा, दक्कन पठार अपना पच्छिम सीमा पर पच्छिमी घाट से आ पूरुब में पूरबी घाट नाँव के पहाड़ी कड़ी से बनल सीमा वाला बाटे;टेम्पलेट:Sfn पठार भारत के कुछ सभसे पुरान चट्टान वाला बाटे जेवना में से कुछ एक बिलियन बरिस से भी पुरान बाड़ी। एह प्रकार के संरचना वाला भारत बिसुवत रेखा के उत्तर में 8°4' आ 37°6' उत्तर अक्षांसटेम्पलेट:Efn आ 68° 7' से 97° 25' पूरबी देशांतर ले बिस्तार वाला बाटे।टेम्पलेट:Sfn
भारत के समुंद्री तट के लंबाई टेम्पलेट:Convert बाटे; एकर टेम्पलेट:Convert लंबा हिस्सा प्रायदीपी भारत के हवे आ टेम्पलेट:Convert लंबा हिस्सा अंडमान निकोबार दीपसमूह आ लक्षदीप के टापू सभ के समुंद्र तट से बनल बाटे।टेम्पलेट:Sfn भारतीय नेवी के हाइड्रोग्राफिक चार्ट सभ के मोताबिक भारत के मुख्य जमीन के समुंद्री किनारा, 43 % बलुआ बीच वाला; 11 % चट्टानी किनारा, जवना पर क्लिफ बाड़ी; आ 46 % कीच तट आ दलदली इलाका वाला बाटे।टेम्पलेट:Sfn
भारत में बहे वाली प्रमुख हिमालयी नदी सभ में गंगा आ ब्रह्मपुत्र बाड़ी, दुन्नों बंगाल के खाड़ी में पानी छोड़े ली।टेम्पलेट:Sfn गंगा के मुख्य सहायिका नदिन में यमुना आ कोसी बाड़ी; जहाँ कोसी बहुत कम ढाल वाला मैदान में बहे ले आ बेर-बेर आपन रस्ता बदले आ भयावन बाढ़ खातिर जानल जाले।टेम्पलेट:Sfn प्रायदीपी भारत के मुख्य नदी, जिनहन के ढाल तेज होखे से के कारन ई बाढ़ के परभाव से फिरी बाड़ी, गोदावरी महानदी, कृष्णा आ कावेरी बाड़ी जे बंगाल के खाड़ी में गिरे ली;टेम्पलेट:Sfn आ नर्मदा आ ताप्ती अरब सागर में गिरे ली।टेम्पलेट:Sfn समुंद्र किनारे के हिस्सा में दलदली जमीन वाला कच्छ के रन पच्छिम में आ सुंदरबन के जलोढ़ मैदान पूरुब में बा; सुंदरबन के कुछ हिस्सा बंगलादेश में पड़े ला।टेम्पलेट:Sfn भारत के हिस्सा में दू गो दीपमाला बा: लक्षदीप, जे मूंगा के एटॉल हवे आ पच्छिमी किनारा से कुछ दूर पर बा; आ अंडमान आ निकोबार दीपसमूह, जे अंडमान सागर में ज्वालामुखी कड़ी के ऊपर बा।टेम्पलेट:Sfn
भारत के जलवायु हिमालय आ थार के रेगिस्तान से बहुत प्रभावित बा, दुन्नों मिल के भारत खातिर आर्थिक आ सांस्कृतिक रूप से भी महत्वपूर्ण मानसून के संचालन में आपन परभाव छोड़े लें।टेम्पलेट:Sfn हिमालय, बिचला एशिया के ठंढा कैटाबेटिक हवा सभ से बचाव करे ला आ इनहन के भारत में प्रवेश करे से रोके ला, भारत, एही अक्षांस वाला बाकी जगहन के तुलना में जाड़ा में गरम रहे ला।टेम्पलेट:Sfnटेम्पलेट:Sfn थार के रेगिस्तान, मानसून के हवा सभ के खींचे ला आ नमी से भरल ई हवा जून से अक्टूबर के बीच भारत के ज्यादातर हिस्सा में बरखा करे लीं।टेम्पलेट:Sfn भारत में मुख्य रूप से चारि गो जलवायु प्रकार मिले ला: उष्णकटिबंधीय नम, उष्णकटिबंधीय सूखल, उप-उष्णकटिबंधीय नम, आ परबती।टेम्पलेट:Sfn
अर्थब्यवस्था[संपादन करीं | स्रोत संपादित करीं]
टेम्पलेट:Main article टेम्पलेट:See also टेम्पलेट:Random item अंतर्राष्ट्रीय मुद्रा कोष (आइऍमऍफ़) के अनुसार, साल 2015 में भारत के अर्थब्यवस्था US$2.183 ट्रिलियन नौमिनल कीमत वाली रहल; बजार ऍक्सचेंज रेट के हिसाब से ई दुनिया के 7वीं, आ US$8.027 ट्रिलियन कीमत के साथ, परचेजिंग पावर पैरिटी (पीपीपी) के हिसाब से तीसरी सभसे बड़ अर्थब्यवस्था रहल[१०] पछिला दू दसक में औसत सालाना जीडीपी बढ़ती 5.8 % के दर से रहल जे 2011-12 में बढ़ के 6.1 % हो गइलटेम्पलेट:Sfn आ एह तरे भारत दुनिया के सभसे तेज बढ़ती करे वाला अर्थब्यवस्था बा।टेम्पलेट:Sfn हालाँकि, प्रति बेकती जीडीपी के हिसाब से एकर दुनिया में 140वाँ स्थान बा आ पीपीपी पर गिनल प्रति बेकती जीडीपी के हिसाब से ई 129वाँ नंबर पर बा।टेम्पलेट:Sfn साल 1991 ले, भारत में सगरी सरकार सभ संरक्षणवादी आर्थिक नीति के लागू कइलीं जे सोशलिस्ट अर्थशास्त्र से प्रभावित रहे। ब्यापक पैमाना पर सरकारी हस्तक्षेप आ रेगुलेशन सभ, बैस्विक अर्थब्यवस्था आ भारतीय अर्थब्यवस्था के बिचा में देवाल नियन खड़ा रहलें। साल 1991 में पैदा भइल एक ठो आर्थिक संकट के बाद भारतीय अर्थब्यवस्था के खोलल गइल;टेम्पलेट:Sfn आ एकरे बाद से ई बजार-आधारित अर्थब्यवस्था के ओर बढ़े लागलटेम्पलेट:Sfnटेम्पलेट:Sfn जेकरा खातिर बिदेसी ब्यापार आ बिदेसी निवेस के आगमन के बढ़ावा दिहल गइल।टेम्पलेट:Sfn भारत के हाल के आर्थिक मॉडल पूँजीवादी बाटे।टेम्पलेट:Sfn भारत 1 जनवरी 1995 से डब्लूटीओ के मेंबर बा।टेम्पलेट:Sfn
टेम्पलेट:As of, 4,866 लाख कार्यशील लोग के साथ भारतीय श्रमिक दल दुनिया के दुसरा सभसे बड़ बा।टेम्पलेट:Sfn सर्विस सेक्टर द्वारा जीडीपी के 55.6 %, उद्योग सेक्टर द्वारा 26.3 % खेती सेक्टर द्वारा 18.1 % हिस्सेदारी कइल जात बा। भारत के टेम्पलेट:Abbr साल 2014 में US$70 बिलियन रहल जे दुनिया में एक नंबर रहल आ ई 250 लाख भारतीय लोग द्वारा कमा के ले आइल गइल रहल जे लोग बिदेस में नोकरी करत बा।[११] खेतीबारी से पैदा होखे वाला प्रमुख चीज में चाउर, गोहूँ, तेलहन, कपास, जूट, चाय, ऊख, आ आलू बा।टेम्पलेट:Sfn प्रमुख उद्योग सभ में कपड़ा-उद्योग, टेलीकम्युनिकेशन, केमिकल, फार्मास्यूटिकल, बायोटेक्नोलॉजी, फ़ूड प्रोसेसिंग, स्टील, परिवहन के साधन, सीमेंट, खनन, पेट्रोलियम, मशीनरी, आ सौफ्टवेयर उद्योग बाने।टेम्पलेट:Sfn साल 2006 में, भारत के जीडीपी में बिदेसी ब्यापार के हिस्सा बढ़ के 24 % हो गइल जवन कि सन् 1985 में खाली 6 % भर रहल।टेम्पलेट:Sfn साल 2008 में, बिस्व ब्यापार में भारत के भागीदारी 1.68 % रहल;टेम्पलेट:Sfn साल 2011 में, दुनिया के दसवाँ सभसे बड़ आयातक आ उन्नईसवाँ सभसे बड़ निर्यातक देस रहल।टेम्पलेट:Sfn मुख्य निर्यात (बाहर भेजल जाए वाला सामान) में पेट्रोलियम उत्पाद, कपड़ा उद्योग के उत्पाद, गहना, सॉफ्टवेयर, इंजीनियरी के सामान, केमिकल, आ चमड़ा के उत्पाद सामिल रहलें;टेम्पलेट:Sfn आयात में कच्चा पेट्रोलियम, मशीनरी, रतन, खाद, आ केमिकल रहल।टेम्पलेट:Sfn साल 2001 से 2011 के बिचा में, कुल निर्यात में पेट्रोलियम उत्पाद के हिस्सेदारी 14 % से बढ़ के 42 % हो गइल।टेम्पलेट:Sfn साल 2013 में भारत कपड़ा उद्योग के चीज बाहर भेजे के मामिला में, चीन के बाद, दुसरा नंबर के सभसे बड़ निर्यातक देस रहल।[१२]
भारत के भाषा[संपादन करीं | स्रोत संपादित करीं]
टेम्पलेट:मुख्य भारतीय संविधान कौनों एक राष्ट्रभाषा के वर्णन ना करेला। भारत में कउनो एक राष्ट्रभाषा न हऽ। संविधान के अनुसार केंद्रीय सरकार में काम हिंदी आ अंग्रेज़ी भाषा में होला, आ राज्यन में हिंदी या फिर आपन-आपन क्षेत्रीय भाषा में काम होला। ईहाँ मुख्यतः बोलल जाये वाली भाषवन के सूची नीचे दिहल बाटे: टेम्पलेट:Div col
- हिंदी
- अंगरेजी
- मराठी
- संस्कृत
- नेपाली
- मैथिली
- भोजपुरी
- पंजाबी
- तमिल
- तेलुगू
- मलयालम
- कन्नड
- गुजराती
- बांग्ला
- असमिया
- ओडिया
- कश्मीरी
- लद्दाखी
- मणिपुरी
- कोंकणी
- डोगरी
- उर्दू
- सिन्धी
- अवधी
संस्कृति[संपादन करीं | स्रोत संपादित करीं]
टेम्पलेट:Main article टेम्पलेट:Random item भारत के सांस्कृतिक इतिहास 4,500 साल से ढेर लमहर बाटे।टेम्पलेट:Sfn वैदिक काल (c. 1700 — 500 BCE) में हिंदू दर्शन, पौराणिक कथा, धर्मदर्शन आ साहित्य के नेंइ रखाइल, आ बहुत सा परंपरा सभ के स्थापना भइल जिनहन के आज भी पालन हो रहल बा, जइसे कि धर्म, कर्म, योग, आ मोक्ष।टेम्पलेट:Sfn भारत देस अपना धार्मिक बिबिधता खातिर जानल जाला, जहाँ हिंदू, बौद्ध, सिख, इस्लाम, ईसाइयत, आ जैन प्रमुख धर्म बाने।टेम्पलेट:Sfn सबसे प्रमुख, हिंदू धर्म, इतिहासी रूप से कई मत आ संप्रदाय सभ के बिकास से, आ उपनिषद,टेम्पलेट:Sfn योग सूत्र, भक्ति आंदोलन,टेम्पलेट:Sfn आ बौद्ध दर्शन के परभावटेम्पलेट:Sfn आज के वर्तमान रूप में आइल बा।
कला आ आर्किटेक्चर[संपादन करीं | स्रोत संपादित करीं]
भारत के भवन निर्माण कला, जेह में ताजमहल, अन्य दूसर मुग़ल आर्किटेक्चर, आ दक्खिन भारतीय आर्किटेक्चर सामिल बा, प्राचीन स्थानीय परंपरा आ बाहरी शैली सभ के सुघर मेरवन हवे।टेम्पलेट:Sfn भारत के देसी भवन निर्माण कला में भी बिबिध रंग देखाई पड़े लें। संस्कृत ग्रंथ वास्तु शास्त्र से ले के तमिल मामुनि मायन तक लेटेम्पलेट:Sfn एह बात के खोज करे लें कि कइसे प्रकृति के शक्ति सभ मानव आवास के निर्धारित करे लीं;टेम्पलेट:Sfn इनहन में सटीक ज्यामिति आ दिशा आधारित योजना बतावल गइल बा जेकरा अनुसार ब्रह्मांड के ताकत सभ के साथ समरस बइठा के भवन बनावल जा सके लें।टेम्पलेट:Sfn शिल्प शास्त्र, कई ठो मिथकीय ग्रंथ सभ के लड़ी हवे जेकरा से प्रभावित हिंदू मंदिर आर्किटेक्चर में "पूर्ण" के संकल्पना आधारित वर्ग, "वास्तु-पुरुष मंडल", के बिधान मिले ला।टेम्पलेट:Sfn आगरा के ताजमहल, जे शाह जहाँ के आदेश पर उनके पत्नी मुमताज महल के याद में 1631 से 1648 के बीच में बनावल गइल, "भारत में मुस्लिम कला के गहना आ बैस्विक रूप से प्रशंसित मास्टरपीस बिस्व धरोहर" के रूप में यूनेस्को के बिस्व धरोहर लिस्ट में शामिल बा।टेम्पलेट:Sfn 19वीं सदी में अंगरेजी शासन में बिकसित इंडो-सारसेनिक आर्किटेक्चर मूल रूप से इंडो-मुस्लिम आर्किटेक्चर के आगे बढ़ावे वाला शैली हवे।टेम्पलेट:Sfn
साहित्य[संपादन करीं | स्रोत संपादित करीं]
टेम्पलेट:Main article भारत में साहित्य के रचना के सुरुआत सभसे पुरान समय में संस्कृत भाषा में भइल जे 1700 ईसा पूर्व से 1200ईसवी के बीच के बा।टेम्पलेट:Sfnटेम्पलेट:Sfn संस्कृत साहित्य में प्रमुख रचना सभ में रामायण आ महाभारत नियर महाकाव्य, कालिदास के नाटक, जइसे कि अभिज्ञानशाकुन्तलम्, आ अन्य महाकाव्य गिनावल जा सके ला।टेम्पलेट:Sfnटेम्पलेट:Sfnटेम्पलेट:Sfn साहित्य के बिबिध रूप देखे के मिले ला आ कामसूत्र नियर रचना भारते में सभसे पहिले भइल। दक्खिनी भारत में 600 ईसा पूर्व से 300 ईसवी के बीचे के संगम साहित्य के रचना में 2,381 कविता सभ तमिल साहित्य के पूर्ववर्ती मानल जालीं।टेम्पलेट:Sfnटेम्पलेट:Sfnटेम्पलेट:Sfnटेम्पलेट:Sfn 14वीं से 18वीं सदी के बीचे में, भारतीय साहित्य में भक्ति आंदोलन के जोर लउके ला आ कबीरदास, तुलसीदास, आ गुरु नानक नियर संत आ कवि लोग एह काल के प्रतिनिधि के रूप में देखल जाला। एह काल के रचना सभ में बिबिध बिचार आ भाव के निरूपण भइल आ ई क्लासिकल (शास्त्रीय) युग के रचना सभ से पर्याप्त रूप से अलग किसिम के बाड़ी सऽ।टेम्पलेट:Sfn 19वीं सदी में, भारतीय लेखक लोग के रूचि सामाजिक बराबरी आ मनोबैज्ञानिक बिबरन नियर बिसय में जागल। बीसवीं सदी में बंगाली लेखक रबींद्रनाथ टैगोर के परभाव साहित्य पर देखे के मिले लाटेम्पलेट:Sfn जिनका के साहित्य के क्षेत्र में नोबेल पुरस्कार मिलल रहल।
संगीत, नाच आ नाटक[संपादन करीं | स्रोत संपादित करीं]
टेम्पलेट:Random item भारतीय संगीत कई तरह के परंपरा आ क्षेत्रीय शैली सभ के कारण बहुत बिस्तार लिहले बाटे। शास्त्रीय संगीत के दू ठो प्रमुख शैली: उत्तर भारत में हिंदुस्तानी संगीत, आ दक्खिन भारत में कर्नाटक संगीत के रूप में बा।टेम्पलेट:Sfn इलाकाई पापुलर संगीत में फिलिमी आ लोकसंगीत के परंपरा बा; बहुलता लिहले बाउल गीत लोकगीत के एक ठो सुघर उदाहरण बाने। भारत में नाच के भी लोक आ शास्त्रीय शैली बा। कुछ परसिद्ध लोक नाच शैली में पंजाब के भांगड़ा, आसाम के बिहू, ओडिशा, पच्छिम बंगाल आ झारखंड के छऊ, गुजरात के गरबा आ डांडिया, राजस्थान के घूमर, आ महाराष्ट्र के लावनी के नाँव गिनावल जा सके ला। भारत में आठ गो नाच सभ, जिनहना में कई थे में कथा आ मिथक के निरूपण भी होला, के भारत में शास्त्रीय नाच के दर्जा भी 'संगीत नाटक अकादमी' द्वारा दिहल गइल बा। इआ आठ गो नाच बाड़ें: तमिलनाडु के भरतनाट्यम, उत्तर प्रदेश के कथक, केरल के कथकली आ मोहिनीअट्टम, आंध्र प्रदेश के कुचिपुड़ी, मणिपुर के मणिपुरी, आ ओडिशा के ओडिसी नाच आ आसाम के सत्तारिया नाच।टेम्पलेट:Sfn भारत में थियेटर यानि नाटक कला के अंदर संगीत, गीत आ सहज भा लिखल डायलाग के मिलल-जुलल परंपरा बिकसित भइल बा।टेम्पलेट:Sfn परंपरागत नाटकन के शैली में ज्यादातर हिंदू मिथक आधारित नाटक बाने, हालाँकि मध्यकाल के भी पर्याप्त परभाव इनहन पर देखे के मिले ला। इनहन में कुछ प्रमुख बाने: गुजरात के भवाई, बंगाल के जात्रा, उत्तरी भारत के नौटंकी आ रामलीला, महाराष्ट्र के तमाशा, आंध्रप्रदेश के बुर्रा कथा, तमिलनाडु के तेरुकुट्टू आ कर्नाटक के यक्षगान।टेम्पलेट:Sfn
सिनेमा आ टेलीविजन[संपादन करीं | स्रोत संपादित करीं]
भारत के फिलिम इंडस्ट्री में दुनिया के सभसे ढेर देखल जाए वाला सिनेमा बने ला।टेम्पलेट:Sfn भारत में क्षेत्रीय स्तर पर सिनेमा के धनी परंपरा बिकसित भइल बा जेह में असमिया, बंगाली, भोजपुरी, हिंदी कन्नड़, मलयालम, पंजाबी, गुजराती, मराठी, ओडिया, तमिल आ तेलुगु भाषा सभ में सिनेमा का आपन ख़ास पहिचान बन चुकल बाटे।टेम्पलेट:Sfn भारत में राष्ट्रीय स्तर पर होखे वाला आय में से 75 % हिस्सा दक्खिन भारतीय सिनेमा के बा।टेम्पलेट:Sfn
भारत में टीवी प्रसारण के सुरुआत 1959 में सरकारी स्तर पर भइल आ एकरे बाद दू दसक ले एह में बढ़ती के दर बहुत धीरे रहल।[१३]टेम्पलेट:Sfn 1990 के दसक में सरकार के चैनल दूरदर्शन के एकाधिकार खतम भइल आ एकरे बाद से सैटेलाईट चैनल सभ में तेजी से बढ़ती देखल गइल आ एकर भारत के समाज के पापुलर संस्कृति के रूप निर्धारित करे में लगातार बढ़त मात्रा में परभाव देखल जा सके ला।टेम्पलेट:Sfn आज, भारत में टीवी, समाज में सभसे ढेर घुसल मीडिया बा; एह इंडस्ट्री के अनुमान के मोताबिक टेम्पलेट:As of 5,540 लाख से ढेर टीवी उपभोक्ता बा लोग आ एह में 4,620 लाख लोग के लगे सैटेलाईट टीवी/केबिल कनेक्शन के सुबिधा बा, आ ई पहुँच अन्य माध्यम सभ, जइसे कि प्रेस (3500 लाख), रेडियो (1560 लाख) या इंटरनेट (370 लाख) से काफी ढेर बाटे।टेम्पलेट:Sfn
खाना[संपादन करीं | स्रोत संपादित करीं]
भारतीय खाना में क्षेत्रीय आ परंपरागत पकवान सभ में बहुत बिबिधता पावल जाला आ अक्सरहा इहाँ कौनों राज्य या क्षेत्र के नाँव के आधार पर ओह इलाका के खाना के पहिचान भी होला (उदाहरण खातिर बिहारी खाना या भोजपुरी खाना)। मुख्य भोजन के हिस्सा के रूप में इहाँ चावल, बजरा, गोहूँ के आटा आ बिबिध प्रकार के दलहन सभ (रहर, मूंग, मसुरी, उर्दी इत्यादि) बाटे। मसुरी आ मूंग के खड़ा भी पकावल जाला आ दाल के रूप में भी। ज्यादातर दलहन सभ के दाल के रूप में, यानी कि, दर के दू टुकड़ा में हो जाए के बाद पकावल जाला।[१४] भारतीय खाना के एक ठो प्रमुख बिसेसता इहाँ के मसाला भी बा। भारतीय मसाला के महत्त्व के अंजाद लगावे खातिर इहे काफी बा कि कुछ बिद्वान लोग यूरोप के साथ भारतीय मसाला के ब्यापार के यूरोप में खोज के जुग के उत्पत्ती के प्रमुख कारण में से एक माने ला।[१५]
समाज[संपादन करीं | स्रोत संपादित करीं]
टेम्पलेट:Main article टेम्पलेट:Random item परंपरागत भारतीय समाज के बहुधा सामाजिक स्तर के हिसाब से परिभाषित कइल जाला जहाँ जाति आधारित ऊँच-नीच बहुत तरह के सामाजिक रोक-टोक लगावे ला आ लोगन के सामाजिक स्थिति के परिभाषित करे ला। सामाजिक बर्ग के रूप में भारत में हजारन गो समूह बाने जे अपना से बाहर नातेदारी ना करे लें, जिनहन के जाति कहल जाला।टेम्पलेट:Sfn आजादी में बाद भारत केहू के अछूत माने के गैरकानूनी घोषित क दिहलस[१६] आ 1947 के बाद अउरी कई ठो कानून पास कइल गइल ताकि जाति आधारित भेदभाव खतम कइल जा सके। शहरी भारत में अब बड़-बड़ कंपनी में काम करे वाला लोग के बीच ऑफिस में जाति आधारित पहिचान के भावना नइखे रह गइल।टेम्पलेट:Sfnटेम्पलेट:Sfn
पारिवारिक मूल्य सभ के महत्व भारत में बहुत बाटे आ कई पीढ़ी ले चले वाला संजुक्त परिवार इहाँ आम चीज रहल बा, हालाँकि, अब शहरी इलाका में एकल परिवार के बढ़ती देखल जा रहल बाटे।टेम्पलेट:Sfn भारत में अभिन भी ज्यादातर लोग के बियाह परिवार आ नात रिश्तेदारी के बड़ लोग के सहमती से अरेंज कइल जाला।टेम्पलेट:Sfn बियाह जीवन भर निभावे के चीज मानल जाला,टेम्पलेट:Sfn आ तलाक के दर बहुत कम बा।टेम्पलेट:Sfn टेम्पलेट:As of, बस 1.6 प्रतिशत भारतीय औरत लोग के तलाक होखे हालाँकि अब ई आँकड़ा शिक्षा आ आर्थिक आजादी के चलते बढ़ रहल बाटे।टेम्पलेट:Sfn बाल बियाह अभिन भी देहाती इलाका में प्रचलित बा जहाँ लड़की लोग के बियाह कानूनी उमिर 18 साल से पहिलहीं हो जाला।टेम्पलेट:Sfn गर्भ में लड़िकिन के हत्या इहाँ के बहुत गंभीर समस्या बा आ एकरे कारण लिंगानुपात में बहुत बिसमता पैदा हो चुकल बा, टेम्पलेट:As of के अनुमान के मोताबिक 500 लाख पुरुष फाजिल बाने औरतन के तुलना में।टेम्पलेट:Sfnटेम्पलेट:Sfn हालाँकि, 2011 के रिपोट कुछ सुधार होत देखावत बाटे।[१७] दहेज, गैर-कानूनी होखले के बावजूद काफी मात्रा में प्रचलन में बा आ चोरी-छिपल तरीका से चालू बा।[१८] दहेज हत्या के मामिला में भी 2013 के खबर के मोताबिक बढ़ती भइल बा।[१९]
भारत में ज्यादातर पब्लिक छुट्टी सभ धार्मिक तिहुआर के होलीं जेह में कुछ प्रमुख बा, दिपावली, होली, गणेश चउथ, पोंगल, दुर्गा पूजा, ईद, बकरीद, क्रिसमस आ बैसाखी।[२०][२१] स्वतंत्रता दिवस, गणतंत्र दिवस आ गाँधी जयंती नियर कुछ राष्ट्रीय परब भी बाने जे पूरा भारत में मनावल जालें।
पहिनावा[संपादन करीं | स्रोत संपादित करीं]
टेम्पलेट:Main article लगभग 4000 ईसापूर्व के समय में भारत में कपास आ सूती कपड़ा के चलन सुरू हो गइल रहल। परंपरागत रूप से भारतीय पहिनावा रंग आ स्टाइल के हिसाब से एक इलाका से दुसरा इलाका के बीच काफी अंतर लिहले होला आ ई कई तरह के चीज पर निर्भर होला जइसे कि ओह जगह के जलवायु या फिर लोग के धार्मिक मान्यता। औरतन के सभसे प्रचलित परिधान साड़ी हवे आ मर्दाना लोग के धोती भा लुंगी। एकरे बाद बदलाव के तौर पर सलवार-सूट आ कुरता-पैजामा चलन में आइल। पैंट-बुशर्ट आ जींस टी-शर्ट के चलन भी आ गइल बा।टेम्पलेट:Sfn गहना के साथ साथ असली फूल सभ के सिंगार में इस्तेमाल के परंपरा भारत में लगभग 5,000 साल पुरान बाटे; आ रतन सभ के इहाँ ग्रह-दसा के हिसाब से टोटका के तौर पर पहिरल जाला।टेम्पलेट:Sfn
खेलकूद[संपादन करीं | स्रोत संपादित करीं]
टेम्पलेट:Main article टेम्पलेट:Random item भारत में कई ठे पुरान परंपरागत खेल सभ जे एही जा पैदा भइलें, अभिन ले काफी चलन में बाने, उदाहरण खातिर कबड्डी, खो-खो, पहलवानी, आ गुल्ली-डंडा। कई ठे भारतीय मार्शल आर्ट जे एशिया के सुरुआती मार्शल आर्ट में गिनल जा सके लें, जइसे कि कलारियपट्टू, मुष्टियुद्ध, सिलम्बम, आ मार्मा आदि, भारत में जनमल हवें। शतरंज के खेल भारत में चतुरंग के नाँव से जनमल आ नया जमाना में दोबारा इहाँ लोकप्रिय हो गइल बा आ कई गो भारतीय ग्रैंडमास्टर लोग भी हो चुकल बाटे।टेम्पलेट:Sfnटेम्पलेट:Sfn पचीसी के खेल, बिसाल संगमरमर के चबूतरा पर बादशाह अकबर द्वारा खेलल जाय।टेम्पलेट:Sfn
भारतीय डेविस कप में खेलाड़ी लोग के प्रदर्शन आ अन्य जगह पर भी खेल के पापुलर होखे के सुरुआत के कारण 2010 के बाद से देस में टेनिस के महत्व बढ़ल बाटे आ अब एहू में भारतीय लोग रूचि देखावत बा।टेम्पलेट:Sfn शूटिंग यानि निशानेबाजी में भारत के महत्वपूर्ण स्थान बा आ ओलंपिक खेलन में, बिस्व शूटिंग चैंपियनशिप में आ कॉमनवेल्थ खेल में भारत कई पदक हासिल कइले बाटे।टेम्पलेट:Sfn अन्य कहल जेह में भारतीय खेलाडी लोग के अंतर्राष्ट्रीय लेवल पर सफलता मिलल बाटे, बैडमिंटनटेम्पलेट:Sfn (साइना नेहवाल आ पी वी सिंधु दुनिया में टॉप रैंक के बाड़ी), मुक्केबाजी,टेम्पलेट:Sfn आ कुश्तीटेम्पलेट:Sfn बाड़ें। भारत में फुटबाल के खेल पच्छिम बंगाल, गोवा, तमिलनाडु, केरल आ पूर्वोत्तर के राज्य सभ में पापुलर हवे।टेम्पलेट:Sfn फीफा के अंडर-17 वल्ड कप भारत में होखे जा रहल बाटे।[२२]
हाकी भारत के राष्ट्रीय खेल हवे आ भारत में एकर प्रबंधन हाकी इंडिया के हाथ में बाटे। भारतीय पुरुष हाकी टीम 1975 में हाकी के बिस्व कप जितल, आ टेम्पलेट:As of, आठ गो गोल्ड, एक ठो सिल्बर, आ दू गो ब्रोंज मेडल ओलंपिक में जीत चुकल बा, आ ई खेल ओलंपिक में सभसे सफल रहल बाटे।
भारत के योगदान क्रिकेट के मशहूर बनावे में भी रहल बा। एही कारन, भारत में ई खेल सभसे ढेर पापुलर बाटे। भारतीय क्रिकेट टीम 1983 आ 2011 में बिस्व कप आ 2007 के टी20 बिस्वकप जीत चुकल बा 2012 में आइसीसी चैम्पियंस ट्राफी श्रीलंका के साथे साझा कइलस आ 2013 में जीतले रहल। भारत में क्रिकेट के प्रबंधन बीसीसीआई के हाथ में बा; रणजी ट्राफी, दिलीप ट्राफी, देवधर ट्राफी आ इरानी ट्राफी इहाँ के घरेलू प्रतियोगिता हईं सऽ। बीसीसीआइ हर साल टी20 के मुकाबला, आईपीएल के नाँव से भी करवावे ले।
भारत अकेले या फिर दुसरा देस के साथे मिल के कई गो अंतर्राष्ट्रीय खेल प्रतियोगिता सभ के आयोजन करा चुकल बाटे: 1951 आ 1982 के एशियाई खेल; 1987, 1996 आ 2011 के क्रिकेट बिस्व कप; 2003 के एफ्रो एशियाई खेल; 2006 आईसीसी चैम्पियंस ट्राफी; 2010के हाकी बिस्व कप आ 2010 के कॉमनवेल्थ खेल इहाँ आयोजित हो चुकल बाने। भारत में हर साल आयोजित होखे वाला अंतर्राष्ट्रीय मुकाबला सभ में चेन्नई ऑपन, मुंबई मैराथन, दिल्ली आधा-मैराथन आ इंडियन मास्टर्स प्रमुख बाने। भारत में पहिला फार्मूला 1 रेस इंडियन ग्रां प्री के सुरुआत 2011 में भइल बाकी ई 2014 के बाद से बंद हो गइल बा।टेम्पलेट:Sfn
दक्खिन एशियाई खेलन में भारत के दबदबा रहल बा। एकर एक ठो उदाहरण देखल जा सके ला कि भारतीय बास्केटबाल टीम दक्खिन एशियाई खेल में अब तक ले आयोजित चार में से तीन मुकाबला जीतल बाटे।[२३]
राजीव गाँधी खेल रत्न आ अर्जुन पुरस्कार भारत सरकार द्वारा दिहल जाए वाला सभसे बड़हन सम्मान हवे जवन खेलकूद के क्षेत्र में खेलाड़ी लोग के दिहल जालें; जबकि द्रोणाचार्य पुरस्कार खेलकूद के कोचिंग देवे वाला गुरु लोग के दिहल जाला।
नोट[संपादन करीं | स्रोत संपादित करीं]
संदर्भ[संपादन करीं | स्रोत संपादित करीं]
बाहरी कड़ी[संपादन करीं | स्रोत संपादित करीं]
- नेशनल पोर्टल, भारत सरकार
- टेम्पलेट:CIA World Factbook link
- टेम्पलेट:Dmoz (अंगरेजी में)
- भारत के प्रोफाइल, बीबीसी समाचार पर (अंगरेजी में)
- India एन्साइक्लोपीडिया ब्रिटैनिका में (अंगरेजी में)
टेम्पलेट:भारत के राज्य टेम्पलेट:Coord टेम्पलेट:Authority control
- ↑ १.० १.१ उद्धरण खराबी:Invalid
tag; no text was provided for refs named
Clementin-Ojha
- ↑ टेम्पलेट:Citation
- ↑ टेम्पलेट:Citation
- ↑ टेम्पलेट:Citation
- ↑ टेम्पलेट:Citation
- ↑ टेम्पलेट:Citation
- ↑ टेम्पलेट:Cite journal
- ↑ टेम्पलेट:Cite web
- ↑ टेम्पलेट:Cite web
- ↑ उद्धरण खराबी:Invalid
tag; no text was provided for refs named
imf2
- ↑ टेम्पलेट:Cite web
- ↑ टेम्पलेट:Cite web
- ↑ Sunetra Sen Narayan, Globalization and Television: A Study of the Indian Experience, 1990-2010 (Oxford University Press, 2015); 307 pages
- ↑ टेम्पलेट:Cite book
- ↑ टेम्पलेट:Cite web
- ↑ "Spiritual Terrorism: Spiritual Abuse from the Womb to the Tomb", p. 391, by Boyd C. Purcell
- ↑ Census of India-Gender Composition 2011
- ↑ टेम्पलेट:Cite news
- ↑ टेम्पलेट:Cite news
- ↑ टेम्पलेट:Citation
- ↑ टेम्पलेट:Citation
- ↑ टेम्पलेट:Cite news
- ↑ टेम्पलेट:Cite web


c: text/html

text:
बाइजेंटाइन आर्ट
बाइजेंटाइन आर्ट चाहे बाइजेंटाइन कला (अंगरेजी: Byzantine art) में आइसन कला सभ के सामिल कइल जाला जे पूरबी यूरोपीय साम्राज्य (बाइजेंटाइन साम्राज्य) के दौरान ईसाई ग्रीक कलात्मक चीजन के प्रतिनिधित्व करे लीं। एह में ऊ देस आ इलाका भी सामिल कइल जालें जहाँ के कला एह साम्राज्य के कला से परभावित भइल। बाइजेंटाइन साम्राज्य के उदय रोम के पतन से भइल आ 1453 में कुस्तुन्तुनिया के पतन ले ई साम्राज्य रहल। एकर कलात्मक बिरासत एह इलाका के अलावा कई मुस्लिम देसन तक में ब्याप्त बा जे रूम सागरी (भूमध्यसागरी) इलाका में रहलें।

robotstxt: allowed

filter: keep


text:
पोर्ट लुइस, अगस्त 18 (वार्ता). तीन दिन चले वाला 11 वां विश्व हिन्दी सम्मेलन के आजु शनिचर का दिने मारीशस के पैलेस में स्वामी विवेकानन्द अंतर्राष्ट्रीय सभागार में शुरुआत हो गइल. ई मारीशस सरकार का सहयोग से भारत के विदेश मंत्रालत का आयोजित ई सम्मेलन सोमार के खतम होखी. पिछला सम्मेलन सितम्बर 2015 में भोपाल में भइल रहुवे.
सम्मेलन के खास विषयवस्तु बा – “हिन्दी विश्व आ भारतीय संस्कृति”. एगो कवि सम्मेलनो होखे वाला बा एह सम्मेलन में जवना के भारते के संस्कति संबंध परिषद आयोजित करी. भारत आ दुनिया भऱ के हिन्दी साहित्यकारन के सम्मानो होखे वाला बा.
विश्व हिंदी सम्मेलन शुरु होखे से पहिले के साँझ काल्हु गंगा आरती कइल गइल. एह गंगा आरती के आयोजन मॉरिशस के दक्खिन में मौजूद सबले बड़हन आ मशहूर गंगा तालाब का किनारे कइल गइल.
गंगा आरती से पहिले भारत के प्रधानमंत्री रह चुकल अटल बिहारी वाजपेयी के श्रद्धांजलि देत हनुमान चालीसा के पाठ कइल गइल. बाद में रामायण केंद्र में तुलसी जयंती के आयोजनो भइल.
18 total views, 1 views today


text:
छोटका परदा पर जहाँ सास पतोह आपन कमाल देखावत बा लोग त भोजपुरिया परदा पर ससुर- दामाद आपन कमाल देखावे जा रहल बाड़े. शिव बम पिक्चर्स का बैनर में निर्माता शिव कुमार एस. गुप्ता आ निर्देशक शैलेश श्रीवास्तव के फिलिम ससुरो कब्बो दामाद रहल में ससुर दामाद के नोक झोक के रोमांचक पहलू उजागर कइल गइल बा.
दामाद का भूमिका में बाड़े मशहूर गायक अभिनेता गुड्डू रंगीला जबकि ससुर का भूमिका में आनंद मोहन . गुड्डू के प्रेमिका आ बाद में पत्नी का भूमिका में बाड़ी संगीता तिवारी. फिल्म में शक्ति कपूरो एगो अहम भूमिका में बाड़े जे एगो नौटंकी के मैनेजर बनल बाड़न. फिल्म में पूनम सागर, ज़फर खान, राजन मोदी, शिवकुमार एस. गुप्ता, मोतीलाल यादव, कोमल आर्य, आ शेला खान के किरदार अहम बाड़ी सँ.
ससुरो कब्बो दामाद में तीन गो आइटम नंबर बा जवना के सीमा सिंह आ पूनम गौतम पर फिल्मावल गइल बा. निर्माता शिव कुमार एस. गुप्ता के कहना बा कि ससुरो कब्बो दामाद रहल पूरा तरह से मसाला फिल्म हवे जवना में मनोरंजन के हर रंग भराइल बा. गुड्डू रंगीला के भूमिका अइसन दामाद के बा जे अपना ससुर के आँख खोलवावे खातिर उनुका के परेशान कइले रहेला. आ बाद में ई समुझावे में सफल हो जात बा कि अच्छाई का राहे पर चल के इंसान अपना मंजिल के पा सकेला.
अमन श्लोक का संगीत से सजल एह फिल्म के गीतकार अशोक शिवपुरी, अमरेन्द्र अर्पण आ अरविन्द तिवारी हउवे. फिल्म के सह निर्माता राजेश जायसवाल आ जलधारी यादव हउवे. कहानी आ संवाद विनोद मिश्रा लिखले बाड़न, कोरियो ग्राफर भूपी अउर ज्ञान सिंह बाड़े. छायांकन जयंतो घोष के बा आ कार्यकारी निर्माता ज़फर खान हउवे. फिलहाल फिल्म के पोस्ट प्रोडक्शन के काम लागल बा आ दुर्गापूजा पर फिल्म दर्शकन का सोझा आई.
(स्रोत – उदय भगत)
28 total views, 4 views today


text:
लद्दाख
ओपन सोर्स इंटेलिजेंस अनैलिस्ट Detresfa के जारी कइल ताजा सैटलाइट फोटो के हिसाब से चीन के सेना पीपल्स लिबरेशन आर्मी (PLA) लद्दाख में आपन सैन्य गतिविधि बढ़ा रहल बे।
चीनी सेना पैंगॉन्ग सो अउरी गोगरा इलाका के सोझा आपन पोजीशन लेले बिया।
चीन के गतिविधि के देखत भारत एह क्षेत्र में अपना सैनिकन के संख्या बढ़ा देले बा।
हालाँकि कुछ दिन पहिले चीन भारत के संगे गतिरोध कम करे के संकेत देले रहे बाकिर ई लागत बा कि चीन के गतिरोध कम करे के बाद खाली एगो डाइवर्जन रहल हऽ।
1 Data showing #India building up forces near its pre-existing positions at #PangongTso & #Gogra opposite to & mirroring #China's new positions in the same areas pic.twitter.com/yuE1kKI4JG
— d-atis☠ (@detresfa_) May 30, 2020


text:
संपादन समिति
संपादक
कला-संपादक
श्री पंकज तिवारी
संपादन मण्डल
डॉ. अमरेन्द्र पाण्डेय
फ़ॉलोअर
लेखकवृंद
- अंकुश्री
- अक्षय कुमार पांडेय
- अक्षयवर दीक्षित
- अनिमेष कुमार वर्मा
- अनिरूद्ध
- अनिरूद्ध शाह
- अब्दुल ग़फ़्फ़ार
- अभय कृष्ण त्रिपाठी "विष्णु"
- अभिषेक भोजपुरिया
- अभिषेक यादव
- अमरकांत
- अम्बिकादत्त त्रिपाठी 'व्यास'
- अरुण शीतांश
- अवधेन्द्रदेव नारायण
- अविनाश चन्द्र विद्यार्थी
- अशोक कुमार तिवारी
- अशोक कुमार मिश्र
- अशोक कुशवाहा
- आकाश महेशपुरी
- आचार्य महेन्द्र शास्त्री
- आचार्य श्रद्धानन्द अवधूत
- आचार्य हरेराम त्रिपाठी ‘चेतन’
- आदित्य दूबे
- आदित्य प्रकाश अनोखा
- आर. डी. एन. श्रीवास्तव
- आशीष कुमार मिश्रा
- आशुतोष कुमार सिंह
- आसिफ रोहतासवी
- इंजीनियर राजेश्वर
- उदय नारायण सिंह
- ऋषि कांत उपाध्याय
- ओशिन शिशिर "रफेल"
- कनक किशोर
- कन्हैया प्रसाद तिवारी
- कन्हैया यादव
- कन्हैया सिंह 'सदय'
- कबीरदास
- कमला प्रसाद मिश्र ‘विप्र’
- कलक्टर सिंह ‘केसरी’
- कवीन्द्र नाथ पाण्डेय
- कुंज बिहारी 'कुंजन'
- कुबेरनाथ मिश्र 'विचित्र'
- कुलदीप नारायण ‘झड़प’
- केशव मोहन पाण्डेय
- कैलाश गौतम
- गंगा प्रसाद 'अरूण'
- गंगाशरण शर्मा
- गणेश दत्त ‘किरण’
- गणेश नाथ तिवारी 'विनायक'
- गायत्री सहाय
- गिरिजा देवी
- गुरुविन्दर सिंह
- गुरूविन्द्रा सिंह 'गुरू'
- गुलरेज शहजाद
- गुलाबचंद सिंह ‘आभास’
- गोपालजी ‘स्वर्णकिरण’
- गोबर्धन ‘भोजपुरी’
- गोरख पाण्डेय
- घाघ
- चंद्रशेखर मिश्र
- चतुर्भुज मिश्र
- चन्दन कुमार सिंह
- चन्द्रभूषण पाण्डेय
- चन्द्रशेखर प्रसाद ‘परवाना’
- चौधरी कन्हैया प्रसाद सिंह 'आरोही'
- चौरंगीनाथ
- जगदीश ओझा ‘सुन्दर’
- जगदीश खेतान
- जगदीश पंथी
- जगन्नाथ
- जनकदेव जनक
- जनकवि भोला
- जयशंकर प्रसाद द्विवेदी
- जलज कुमार अनुपम
- जवाहर लाल 'बेकस'
- जितराम पाठक
- जौहर शफियाबादी
- टेकमन राम
- डा उमेशजी ओझा
- डा. गोरख प्रसाद मस्ताना
- डा. चंद्रेश्वर
- डा. डी.टी. राव "बेकाम"
- डा. बच्चन पाठक 'सलिल'
- डा. रीता सिन्हा
- डा0 शत्रुधन पाण्डेय
- डाॅ. राजेन्द्र प्रसाद सिंह
- डॅा० जयकान्त सिंह 'जय'
- डॉ अशोक द्विवेदी
- डॉ ओम प्रकाश सिंह
- डॉ जनार्दन सिंह
- डॉ प्रमोद कुमार पुरी
- डॉ भगवान सिंह 'भास्कर'
- डॉ राधेश्याम केसरी
- डॉ रामजन्म मिश्र
- डॉ. आशारानी लाल
- डॉ. रजनी रंजन
- डॉ. रामरक्षा मिश्र विमल
- डॉ. सुनील कुमार पाठक
- डॉ. स्वर्ण लता
- डॉ. हरेश्वर राय
- डॉ.कमल किशोर सिंह
- डॉ० ब्रज भूषण मिश्र
- तारकेश्वर मिश्र 'राही '
- तारकेश्वर राय 'तारक'
- तेग अली-तेग
- त्र्यम्बक नाथ त्रिपाठी
- दरसन दास
- दरिया साहेब
- दिनेश पाण्डेय
- दिलीप कुमार
- दिलीप कुमार पाण्डेय
- दीपक तिवारी
- दुर्गाशंकर प्रसाद सिंह 'नाथ'
- दुर्गेंद्र अकारी
- दुर्गेश्वर राय
- दूधनाथ उपाध्याय
- देवेन्द्र आर्य
- देवेन्द्र कुमार राय
- धरनीदास
- धरमदास
- धरीक्षण मिश्र
- धर्मेन्द्र कुमार पाण्डेय
- नज़ीर बनारसी
- नन्दकुमार त्रिपाठी
- नबीन कुमार
- नर्वदेश्वर पाण्डेय देहाती
- नवीन कुमार पाण्डेय
- नागेन्द्र प्रसाद सिंह
- निशा राय
- नूरैन अंसारी
- प. व्रतराज दुबे 'विकल'
- पंकज तिवारी
- परमहंस शिवनारायण स्वामी
- परिचय दास
- पलटूदास
- पाण्डेय कपिल
- पी.चंद्रविनोद
- पूजा बहार
- प्रकाश उदय
- प्रदीप कुमार दाश 'दीपक'
- प्रभाकर पांडेय
- प्रभुनाथ उपाध्याय
- प्रभुनाथ मिश्र
- प्रभुनाथ सिंह
- प्रमोद शुक्ल "पिपासु"
- प्रशान्त पाण्डेय
- प्रसिद्ध नारायण सिंह
- प्रिंस रितुराज दुबे
- प्रो. हरिकिशोर पाण्डेय
- फतेहचन्द ‘बेचैन’
- फन्दोत्तीर्णानन्द पुरी
- बच्चू पाण्डेय
- बरमेश्वर सिंह
- बाबू रघुबीर नारायण
- बिसराम
- बेढब बनारसी
- बेबाक जौनपुरी
- बैद्यनाथ पाण्डेय ‘कोमल’
- बैधनाथ पाण्डेय 'कोमल'
- भगवती प्रसाद द्विवेदी
- भारतेन्दु हरिश्चंद्र
- भावेश अंजन
- भिखारी ठाकुर
- भीखम राम
- भीखा साहब
- भुवनेश्वर प्रसाद श्रीवास्तव ‘भानु’
- भोला प्रसाद ‘आग्नेय’
- भोलानाथ 'भावुक'
- भोलानाथ गहमरी
- मदनमोहन पाण्डेय
- मनसा राम
- मनोज भावुक
- मनोरंजन प्रसाद सिंह
- मन्नन द्विवेदी 'गजपुरी'
- महातम मिश्र 'गौतम'
- महामाया प्रसाद 'विनोद'
- महेन्द्र प्रसाद सिंह
- महेन्द्र मिश्र
- मास्टर अजीज
- मिर्जा खोंच
- मुकुन्द मणि मिश्रा
- मुफ़लिस
- मृत्युंजय अश्रुज
- मैनावती देवी श्रीवास्तव "मैना"
- मोती बी.ए.
- योगेन्द्र शर्मा 'योगी'
- रंगनाथ द्विवेदी
- रजनीकांत राकेश
- रमाशंकर वर्मा ‘मनहर’
- रवीन्द्रनाथ टैगोर
- रश्मि प्रियदर्शनी
- रसिक बिहारी ओझा 'निर्भीक'
- राकेश
- राज जौनपुरी
- राजीव उपाध्याय
- राजेश भोजपुरिया
- राधामोहन चौबे 'अंजन'
- राम जियावन दास 'बावला'
- राम प्रकाश तिवारी
- रामदरश मिश्र
- रामदेव द्विवेदी ‘अलमस्त’
- रामनाथ राजेश
- रामनारायण उपाध्याय
- रामपति रसिया
- रामवचन शास्त्री 'अंजोर'
- रामविचार पाण्डेय
- रामवृक्ष राय 'विधुर'
- रामेश्वर सिंह 'कश्यप'
- राहगीर
- राहुल सांकृत्यायन
- लछिमी सखी
- लव कान्त सिंह
- लाल बिहारी गुप्ता 'लाल'
- लाल बिहारी लाल
- विजय मिश्र बाबा
- विद्या शंकर विद्यार्थी
- विद्यानिवास मिश्र
- विनीता ‘रंजन’
- विवेक मणि त्रिपाठी
- विवेक सिंह
- विवेकी राय
- विश्वनाथ प्रसाद 'शैदा'
- विष्णुदेव तिवारी
- वैदेहीशरण 'बनियापुरी'
- शम्भु शरण नवीन
- शशि प्रेमदेव
- शिवपूजन लाल विद्यार्थी
- शैलेन्द्र कुमार साधु
- श्याम कुँवर भारती
- श्वेताभ रंजन
- संजय कुमार ओझा
- संजीव वर्मा 'सलिल'
- संत गुलाल साहब
- संत गोरखनाथ
- संत ताले राम
- संत देवदत्त
- संत भगती दास
- संत रैदास
- संतोष पटेल
- संदीप राज़ आंनद
- सच्चिदानंद हीरानंद वात्स्यायन ‘अज्ञेय’
- सत्यनारायण मिश्र ‘सत्तन'
- समता सहाय
- सरोज सिंह
- सिपाही सिंह 'श्रीमंत'
- सीमा मिश्र
- सुनील चौरसिया "सावन"
- सुनील सिन्हा
- सुभाष पाण्डेय
- सुरेश कांटक
- सुशांत शर्मा
- सूरज द्विवेदी 'सरस'
- सूर्यदेव पाठक'पराग'
- सौरभ पाण्डेय
- सौरभ सतर्ष
- स्वामी भिनक राम
- स्वामी विमलानन्द सरस्वती
- हरिद्वार प्रसाद ‘किसलय’
- हरिराम द्विवेदी
- हरिवंश पाठक 'गुमनाम'
- हीरा ठाकुर
- हीरा डोम
- हृषिकेश चतुर्वेदी
संपर्क फ़ॉर्म
Home अंकुश्री चौधरी कन्हैया प्रसाद सिंह 'आरोही' संस्मरण चौधरी कन्हैया प्रसाद सिंह: जाये वाला के ईयादे रह जाला - अंकुश्री
चौधरी कन्हैया प्रसाद सिंह: जाये वाला के ईयादे रह जाला - अंकुश्री
चौधरी कन्हैया जी सन्दर्भ ग्रन्थ तइयार करत रहनी ‘भोजपुरी साहित्यकार दर्पण’ ओकर तीन भाग छपल बा। चउथो भाग के उनकर तइयारी चलत रहे, जे पूरा ना हो पाइल। ओकर शायद पहिलका भाग में हमार सन्दर्भ देले बानी। उंहा के एगो आऊर बहुत बड़हन काम शुरू कइले रहनी। ऊ रहे ‘भोजपुरी कथा कोश’ के निर्माण। करीब पांच-छव बरिस से ई काम में उंहा के लागल रहीं। उनकर इहो काम अधूरा रह गइल, जे उनकरा गइला के बाद उनकर बड़ बेटा कनक किशोर जी पूरा करवलन।
भोजपुरी के हर विधा में चौधरी कन्हैया जी आपन कलम चलवले बानीं। दू दर्जन से जादे एकांकी तऽ लिखबे कइनी, हर छन्द में आपन रचना लिखनी। दोहे जइसन सोरठा होला, बाकिर ऊ दोहा लेखा सरस ना लागे। उंहा के एक हजार सोरठा और एक हजार बरवै लिखनी। उनकर ‘बरवै ब्रह्म रामायण’ बरवै छन्द के बहुत अच्छा नमूना बा। कवित, सवैया, हायकु सब लिखनी उंहा के।
शिवपूजन लाल विद्यार्थी (आरा) के अनुसार, ‘‘विगत सदी के पूर्वार्द्ध से इंहा के सिरजन के जे सफर शुरू भइल, ऊ वर्तमान सदी में भी ओही जोस-खरोस आ रफ्तार से बिना ब्रेक-विराम के लगातार धुआंधार चल रहल बा। कन्हैया जी फुल टाइमर लेखक हईं। सूतत-जागत, उठत-बइठत, सुबह-सांझ, रात-दिन इंहा के कलम अबाध गति से चलत रहेला। इंहा के रचनाशीलता के ई निरंतरता हऽ कि रचनन के जइसे ढेरी लगा दिहले बानी…’
पंडित राहुल सांकृत्यायन लेखा चौधरी कन्हैया प्रसाद सिंह खूब लिखनीं। राहुल जी के साहित्य पर्यटन से जुड़ल रहे आ चौधरी जी के साहित्य भोजपुरी में रहे। चौधरी कन्हैया जी के ई बहुत बड़ विषेषता रहे कि उंहा के भोजपुरी में खाली लिखते ना रहनी, बलुक बोलतो रहनी भोजपुरिये में आ सोचतो रहनी भोजपुरिये में। उनका से जे मिलत रहे, उनकरो से ऊ भोजपुरिये में बतिआवत रहस।
विधा के विविधता से चौधरी कन्हैया जी के प्रयोगधर्मिता के पता चलत बा। ई रचनाकार के बहुत बड़ गुण हऽ। ।शिवपूजन लाल विद्यार्थी कहत बानी, ‘‘…ईंहा के दोसर खासियत लेखन का दिसाई इंहा के प्रयोगधर्मिता बा। सामान्य रचनाकार से कुछ अलग हटि के लिखे के, कुछ नया करे के छटपटाहट ईंहा में बराबर रहल। इहे छटपटाहट आ बेचैनी के परिणति हऽ आरोही हजारा, बरवै ब्रह्म रामायण, सहस्त्र दल, भोजपुरी साहित्यकार दर्पण (तीन भाग में)…।’’
चौधरी कन्हैया जी हजार दोहा आउर हजार सोरठा लिखले बानी, जे भोजपुरिये ना, हिन्दियो में एगो रेकाॅर्ड बा। ‘भोजपुरी साहित्यकार दर्पण’ के तइयारी आ ओकरा के तीन खण्ड में छपावल सांचहूं एगो बड़हन काम बा। भोजपुरी शोधार्थियन खातिर ईंहा के एगो बड़हन उपहार दे के गइल बानी। ‘भोजपुरी कथा कोश’ भी एगो बड़हने काम नधाईल रहे। कवना पत्र-पत्रिका के कवना अंक में आ कवना पृष्ठ पर लेखकन के भोजपुरी कथा/लघुकथा छपल बा - ई सूचना उंहा के करीब आधा दशक से जमा करत रहनी।
जब एकांकी लिखे के शुरू कइनी त चौधरी कन्हैया जी ढ़ेर एकांकी लिख डलनी। ‘अपराजिता’ में 16 एकांकी {हंसले घर बसेला, संत सदाषिव, सर्वोत्तम धर्म, बदरायन संबंध, बहुत अच्छा, अनमोल रतन, सत्यवान, संघे शक्ति, तीन दिन बाकी, चोर के मुंह करिया, फर्ज, अपराजित, लालपरी, रफूगर, देवता आउर ईमानदारी के फल} आ एही तरह ‘अनुमन्ता’ में 16 एकांकी {अमानत, आँख अछइत आन्हर, इन्द्रजाल, गुलाब बन, ज्ञानी, चतुराई, जाल, ताल-मेल, निरावरण, परोपकारी, प्रायष्चित, बेखबर, शक, संकल्प, सरकस (अदमनीय) आउर सीख} संकलित बा। ई सब एकांकी पहिले कवनो न कवनो भोजपुरी पत्र-पत्रिकन में छप चुकल रहे। 480 पृष्ठ के ’आरोही रचनावली भाग-2’ (संपादक अंकुश्री) में उनकर तीन नाटक आउर बावन एकांकी संकलित बा। एह संकलन के विमोचन 08 जुलाई, 2018 के जमषेदपुर में भइल।
वर्ष 2014 में छपल एकांकी संकलन ‘अनुमन्ता’ के पछिला आवरण पर शिव भजन प्रसाद बैरागी जी (पकड़ी चैक, आरा) चौधरी कन्हैया जी के परिचय देले बानी। चौधरी कन्हैया जी के जनम 2 जनवरी, 1941 के भोजपुर जिला के नोनार गांव (भाया पिरो) में भइल रहे। कृषि में स्नातक कइला के बाद उंहा के कृषि विभाग में योगदान कइनी आउर ग्रामीण विकास विभाग में प्रतिनियुक्ति पर रह के (आज के) झारखण्ड के कई जिलन में काम कइनी। जनवरी, 1999 में 58 बरिस के उमिर में सेवानिवृत्त होके उंहा के सोरह बरिस ले स्वतंत्र रूप से लेखन के काम कईनी। भोजपुरी साहित्य के सम्बृद्धि में उनकर बहुत बड़ा योगदान बा।
सेवानिवृत्ति के बाद उंहा के पकड़ी (आरा) में स्थायी रूप से रह के भोजपुरी साधना में लागल रहीं। भोजपुरी सम्मेलन में उंहा के जरूर जात रहीं। रांची में कांटाटोली लगे नेताजी नगर वाला घर में उंहा के अक्सर आवत रहीं। ऊ जब रांची आवस त फोन से बतावस, ‘‘आठ दिन से रांची में बानी, तहरा से भेंट ना भईल।’’ कबो कहस, ‘‘हमरा रांची अइला दस दिन भ गइल, अबहीं ले तू भेंट करे ना अईल?’’ पहिले उनकर बड़ बेटा कनक किषोर के माध्यम से विभाग में उनका अइला के सूचना मिलत रहे. बाद में जब हाथे-हाथ फोन के सुविधा भऽ गइल तऽ ऊ सीधे फोन कर देत रहस। जब हम आफिस से सीधे उनका से मिले उनका घरे जात रहीं त घर में कहस, ‘‘अंकुश्री आइल बाड़न। आफिस से सीधे आवत बाड़न।’’ एकर मतलब रहे कि खाली चाय-बिस्कुट से काम ना चली, कुछ नस्तो आवे के चाहीं। अल्पाहार के बादे चाय आवत रहे। चौधरी कन्हैया जी के बेटा-बेटी के छेंका, तिलक, बिआह आ प्रीतिभोज में शामिल होखे के हमरा बहुत बेरा मवका मिल। भीड़ो-भाड़ में ऊ हमरा के अपने लगे बइठावस आ आसपास के लोगन से हमार परिचय करावस।
एगो बेटी के शादी में नेताजी नगर में हम अपना बेटा अंकित प्रियंवद, जे अबहीं आन्ध्रा बैंक (अब यूनियन बैंक) मुम्बई के जोनल आफिस में पदाधिकारी बाड़न, के साथे गइल रहनी। भोजन के बाद उंहा पानो के बेवस्था रहे। ओह घड़ी हम पान खात रहनी। हमरा के पान खात देख के चौधरी कन्हैया जी कहनी, ‘‘तू बरिस भर में पान खाये में जतना खरचा करत होखब, ओतना में एगो भोजपुरी के किताब छप जाई।’’ उनकर ई बात हमरा लाग गइल। हम नियमित पान खाईल छोड़ देनी, अब कबो-कभार भले खा लेवेनी।
चैधरी कन्हैया जी के रांची प्रवास में उनका से अंतिम बेर 21 जून, 2014 के हमरा भेंट भइल रहे। उनका के हम बतवनी कि पछिला साल झारखण्ड सरकार हमरा के हिन्दी सेवा खातिर राज्य स्तरीय सम्मान से सम्मानित कइलस हऽ। ई समाचार सुन के उंहा के खुश ना भइनी। उंहा के कहनी, ‘‘तू सम्मान लवटा काहे ना देल?’’ एही क्रम में उंहा के डा0 ऋता शुक्ला आ प्रो0 जंगबहादुर पाण्डेय के नांव लेहनी।
ओह भेंट में भोजपुरी पत्र-पत्रिकन के चर्चा भइल। ‘भोजपुरी माटी’ (कोलकाता) के लेखकीय प्रति ना मिलला के बात बतवनी। दोसरो भोजपुरी पत्रिकन के पत्राचार में कमजोर रहला पर चर्चा भइल। प्रो0 रामजनम मिश्र के भोजपुरी तिमाही ‘माई’ के भी बात निकलल, जेकर कवनो अंक के उंहा के संपादन कइले रहीं चाहे करे के रहीं।पैंतालिस बरिस से साहित्यिक आउर पारिवारिक तौर पर जे परिचित रहस, उनका चल गइला पर उनकर ईयाद तऽ बहुत आई, काहे कि जाये वाला तऽ चल जाला, बाकिर उनकर ईयादे रह जाला।
----------------------------------
अंकुश्री
प्रेस काॅलोनी, सिदरौल,
नामकुम, रांची-834 010
मो0 8809972549
E-mail : ankushreehindiwriter@gmail.com
मैना: वर्ष - 7 अंक - 120 (अक्टूबर - दिसम्बर 2020)
सदस्यता लें टिप्पणियाँ भेजें (Atom)
सब्सक्राइब लोकमन
कुल्ह सदस्य
फेसबुक से जूड़ीं
ट्वीट
परसिध पोस्ट
-
तू दुर्गा बनिके अईलू तोहरे बल वीर चलावत भाला। माई सरस्वती तू बनलू तोहरी किरिपा कविता बनि जाला। आठ भुजा नभचुम्बी धुजा नही मैहर मे सीढियाँ च...
-
भोजपुरी साहित्य के विकास के क्रम में एक से बढि के एक संतन के जोगदान बा। ओही परम्परा आगे बढावले बानी भीखा साहब जी। इंहा कऽ भोजपुरी कऽ कबी...
-
अंक के रचनाकार (मैना: वर्ष - 6 अंक - 116) संपादकीय संत साहित्य धरनीदास भीखादास लछिमी सखी पुरनकी धार (काव्य) महेंद्र मि...
-
भोजपुरी साहित्य के इतिहास लगभग एक हजार साल से अधिका पुरान बा। एह काल अवधि में भोजपुरी साहित्य एगो लमहर जतरा तय कइले बिया। कविता से शुरू ...
-
सबेरे-सबेरे निकलेनी जब काम पऽ अपना तऽ साँझी के खाना के मेयन बता के जानी कि वादा रहेला लवटि के आइब साँझी खा जरूर। जब दिन में आवेला फोन कई ब...
-
आवऽ आवऽ सँइया आवऽ बहरा से घरे छठिया बरत तुहूँ करे, भुईंया परी संझवत करे, अरघ देबे भिनसहरे, छठिया...। मिलिजुल कइल जाई दुनहूँ परानी पोखरा के...
-
सँझवत अक्टूबर-दिसम्बर 2020 वर्ष - 2 अंक-7 संपादकीय 1. बदल रहल बा भोजपुरी का प्रति नजरिया - रामरक्षा मिश्र विमल लेख/संस्मरण 2. रघुबीर नारायण ...
-
आजु मोरी घरनी आजु मोरी घरनी निकरली मोरे घर से, मोरा फाटि गइले आल्हर करेज। राम नाम सत सुनि मैं गइलों बउराई, कवन रछसवा गइल रानी के हो खाई।...
-
महिला लोगन के जोगदान हमेसा से समाज, संस्कृति अउर सभ्यतन के बनावे आ जोगावे में रहल बा। बात भाषा के होखे भा संस्कृति के, महिला लोग एकरा ह...
-
सोंचे में सकुचातानी कहे में भीतरे डेराइला, रोज अंजुरी में धुंध सहोरले दिल के कठवत में नेहाइला। बेवहार के बागि नोचाता फीकीर केहुके हइए नइखे...


text:
नई दिल्ली
प्रमोशन में आरक्षण प एगो केस में निरनय देत सुप्रीम कोर्ट फैसला में कहलस ह कि प्रमोशन में आरक्षण दिहल ना दिहल सरकार के निरनय बा। एह प सुप्रीम कोर्ट भा केवनो कोर्ट केवनो तरह के आदेश नइखे दे सकत।
ज्ञानचंद बनाम सरकार व अन्य के मुकदिमा में उत्तराखंड उच्च न्यायालय एक अप्रैल 2019 के फैसला देत उत्तराखंड सरकार के प्रमोशन में आरक्षण व्यवस्था खतम करे के आदेश निरस्त क देले रहे।
प्रदेश सरकार ई आदेश 5 सितंबर 2012 के जारी कइले रहे। सरकार ई आदेश एगो ममिला में उच्च न्यायालय के फैसला में दिहल निरनय के आधार प जारी कइले रहे।
एह आदेश के खिलाफ प्रदेश सरकार संविधान के अनुच्छेद 16 (4-ए) के तहत उच्चतम न्यायालय में अपील कइले रहल हऽ।


text:
वर्ल्ड हैप्पीनेस डे पर दिल्ली में भइल आयोजन
भोजपुरी समय, शशि प्रकाश तिवारी, नई दिल्लीः आज के समय में जहां चारु ओर निराशा आ दुखे-दुख लउकता, अइसन में विश्व प्रसन्नता दिवस के मौका पर दिल्ली में एगो आयोजन कइल गइल जहां अलग अलग क्षेत्र के विशेषज्ञ आ प्रमुख लोग हिस्सा लिहल। वर्ल्ड हैप्पीनेस डे पर एह कार्यक्रम के आयोजन डीगनीटी इंडिया, आरोहन, डीएमए, डब्लूयूआरडीएफ, डीगनीटी केयर इंडिया आ फेडकॉट इंडिया आदि संस्था के संयुक्त तत्वाधान में भइल। एह आयोजन में कार्यक्रम के मुख्य अतिथि आ वरिष्ठ पत्रकार आ गोल्डेन सिग्नेचर्स अनुसंधान एवं परामर्श फर्म ओंकारेश्वर पांडेय कहलें कि आज समय के ई मांग बा कि हमनी अपना प्रियजन आ अगल-बगल के लोग के प्यार आ स्नेह दे के ओह लोगके मनमें खुशी के भाव भरीं जा। आज जहां दुनिया के 165 प्रसन्न देशन के सर्वे में भारत के स्थान पर साल के 140 के मुकाबला अबकी 144 पर घसक गइल बा, ओहिजा तमाम तरह के राजनैतिक आ आर्थिक अस्थिरता के बादो पाकिस्तान के एह सर्वें में रैकिंग भारत से कहीं बेहतर बा। ओहिजा एह मौका पर विज्ञापन के दुनिया के प्रसिद्ध हिरोइन श्री उपाध्याय के डीगनीटी इंडिया एक्सीलेंस सम्मान से नवाजल गइल। सुश्री श्री उपाध्याय के ई सम्मान ओंकारेश्वर पांडेय, डॉ. अरुण कुमार चेयरमैम डीगनीटी इंडिया आ रानी पटेल प्रेसीडंट, आरोहन संस्था के द्वारा दिहल गइल। एह मौका पर श्री उपाध्याय कहलीं कि आज महिला लोगन के बीच खुशी पहुंचावे पर जोर देबे के जरुरत बा। ऊ एह कार्यक्रम में उनकरा के आमंत्रित करे खातिर कार्यक्रम के आयोजक लोग के धन्यवाद भी दिहली।


text:
रंग दर्शनी बैनर तले बनत भोजपुरी फिलिम ” गर्दा उड़ा देब” के शूटिंग के आखिरी शेडयुल प्रसिद्ध आइटम गर्ल संभावना सेठ के उपर फिल्मावल गीत से पूरा कइल गइल.
निर्माता सुखजीत सिंह “धामी” कहलन कि एह फिल्म के बेहतरीन बनावे के सफल कोशिश भइल बा आ संभावना सेठ के डांस कमाल के बा. दर्शकन के संभावना सेठ के ठुमका बहुते नीक लागी. कहलन कि एह बढ़िया आ स्वस्थ मनोरंजन देबे वाली फिलिम के दर्शकन के प्यार दुलार भरपूर मिली.
फिल्म के सह निर्माता हउवें – आर० के० श्रीवास्तव, सुनील श्रीवास्तव आ पियूष नवानी. निर्देशक हउवन रजनीश झांजी. झांजी कहलन कि एहमें हीरो शशिमोहन सिंह उम्दा अभिनय कइले बाड़न जवन काबिले तारीफ बावे.
(अपना न्यूज के रपट से)


text:
भोजपुरी परदा के नयका सितारा दीपक दूबे के कैरियर अब रफ्तार पकड़े लागल बा. ‘बृजवा’ से भोजपुरी परदा पर इंट्री मारे वाला दीपक दूबे के अबहो ले ‘तू ही मोर बालमा’ आ ‘मार देब गोली केहूं ना बोली’ जइसन सुपरहिट फिलिम रिलीज हो चुकल बाड़ी स.
एगो अउर फिलिम ‘बुलंदी’ अब रिलीज खातिर तइयार हो चुकल बा जवना में दीपक एक्शन भूमिका में बाड़न. फिलिम में इनकर नायिका बनल बाड़ी राखी त्रिपाठी.
दीपक जल्दिये निर्मात्री रीता प्रकाश आ निर्देशक पारसनाथ सिंह के फिलिम में नजर अइहे. अबही एह फिलिम के नाम नइखे धराइल बाकिर नायिका तनूश्री रहीहें.
एकरा अलावे दीपक दूबे जीतेश दूबे के फिल्म ‘मुन्नी बदनाम भईल सईया तोहरे खातिर’ में रानी चटर्जी का साथे नजर अइहे,
(प्रशांत निशांत के भेजल रपट)


text:
काल्हु आइल ओपिनियन पोल में बतावल गइल बा कि उत्तर प्रदेश, पंजाब, गोवा, उत्तराखण्ड, अउर मणिपुर में होखे वाला विधानसभा चुनाव में पंजाब छोड़ हर राज्य में भाजपा सबले आगा रही. उत्तर प्रदेश, पंजाब, अउर गोवा में त्रिशंकु परिणाम आई जबकि उत्तराखंड में भाजपा के बहुमत मिल जाई.
कश्मीर के गुरेज सेक्टर में बुध का दिने बरफ के चट्टान घसकला का चलते सेना के 15 गो जवान शहीद हो गइल बाड़ें. एहमें एगो मेजर आ 14 गो जवान बाड़ें. सेना के अलावा 6 गो नागरिकनो के मौत भइल बा.
अखिलेश यादव पीएम मोदी से कहत बाड़ें कि 1 फरवरी के बजट पेश मत होखे. काहे कि चुनाव का चलते बजट में यूपी ला कवनो योजना ना बनावल जा सकी आ एहसे 20 करोड़ जनता के नुकसान होखी. कहत बाड़न कि पिछला बेर साल 2012 का चुनाव में केन्द्र सरका खुदही बजट टार दिहले रहुवे.
पश्चिम चंपारण जिला के बाल्मीकिनगर इलाका में आजु सबेरे एगो आटो रिक्शा सड़क किनारा खड़ा ट्रक से जा टकराइल आ ओह प सवार लोग घवाहिल हो गइल. दू जने के मौतो हो गइल. हादसा में पड़ल लोग यूपी के महाराजगंज जिला के सोहगी बरवा इलाका के बसही गांव से मौनी अमावस्या के नहान ला बाल्मीकिनगर के त्रिवेणी संगम आवत रहुवे.
काल्हु गोंडा जिला के कर्नलगंज कोतवाली इलाका में बस में चढ़त घरी गिर पड़ल व्यापारी के कचरइला से मौत हो गइल. व्यापारी लखनऊ जाए ला बलरामपुर डिपो के बस में चढ़त रहलन जब हैंडल छूट के ऊ नीचे गिर पड़लन आ बस का चक्का का नीचे आ गइलन.
34 total views, 2 views today


text:
प्रशांत महासागर
प्रशांत महासागर बिस्व के सबसे बड़हन महासागर बा। एकर बिस्तार एशिया महादीप के पुरबी किनारे से ले के अमेरिका महादीपवन की पच्छिमी किनारे ले बा आ ई उत्तरी आ दक्खिनी दुनो गोलार्ध में फइलल बाटे।
एकर कुल क्षेत्रफल 165.25 मिलियन वर्ग किलोमीटर (63.8 वर्ग मील) बा जेवन पुरा बिस्व की जलमंडल के 46 % बा आ ई पूरा पृथ्वी के लगभग एक तिहाई हिस्सा पर फइलल बाटे।[1]
पर्यावरणी मुद्दासंपादन
एगो अनुमान के मोताबिक, उत्तरी प्रशांत महासागर में उतिराइल छोट-छोट प्लास्टिक के टुकड़ा सभ के मात्रा में 1972 से ले के 2012 की बीचा में 100 गुना के बढ़ती भइल। लगातार बढ़त जा रहल प्रशांत महासागरीय बिसाल कचरा ढेर जे कैलीफोर्निया आ जापान के बीचा में बाटे, अब अतना बढ़ चुकल बा की ई फ्रांस देस के लगभग तीन गुना रकबा वाला हो गइल बाटे। एगो एस्टीमेट के मोताबिक, 80,000 मीट्रिक टन एह महासागरीय कचरा ढेर में बा जेह में 1.8 ट्रिलियन टुकड़ा प्लास्टिक के बाड़ें।
समुंद्री प्रदूषण खातिर नदी में प्रदूषक तत्व सभ के छोड़ल काफी हद तक जिम्मेदार होला जेकरा चलते तरह-तरह के जहरीला पदार्थ समुंद्र में पहुँच जालें। बहुधा नदी से हो के रासायनिक खाद के मात्रा समुंद्र में पहुँच जाले आ आक्सीजन के कमी के कारण बने ले जेकरा चलते समुंद्र में मुर्दा इलाका (डेड ज़ोन) पैदा हो जालें।
एह किसिम के प्रदूषण के अलावा प्रशांत महासागर में कई गो आर्टिफिशियल उपग्रह भी धँसावल गइल बाड़ें जिनहना के मलबा एही में प्रदूषण के रूप में मौजूद बाटे।
संदर्भसंपादन
- ↑ Pacific Ocean". Britannica Concise. 2006. Chicago: Encyclopædia Britannica, Inc.


text:
सुपरकंप्यूटर
सुपरकंप्यूटर (अंगरेजी: supercomputer) अइसन कंप्यूटर होखे लें जे आम-इस्तेमाल-कंप्यूटर सब के तुलना में बहुत हाई लेवल के परफारमेंस देवे लें। सुपरकंप्यूटर कुल के परफारमेंस आमतौर पर फ्लोटिंग-प्वाइंट ऑपरेशन पर सेकेंड (फ्लॉप्स-FLOPS) में नापल जाला। 2017 के बाद से अइसन सुपरकंप्यूटर बन चुकल बाड़ें जे 1017 फ्लॉप्स (सौ क्वाड्रिलियन फ्लॉप्स, 100 पेटाफ्लॉप्स, चाहे 100 PFLOPS) के गति से काम क सकत बाड़ें। एगो तुलना करे खातिर देखल जाय तब साधारन डेस्कटॉप कंप्यूटर सभ के परफार्मेंस के रेंज कुछ सौ गीगाफ्लॉप्स से ले के कुछ दहाई टेराफ्लॉप्स ले होखे ले। नवंबर 2017 के बाद से दुनिया के सगरी सभसे तेज 500 सुपरकंप्यूटर सभ लिनक्स आधारित ऑपरेटिंग सिस्टम पर काम क रहल बाड़ें। अमेरिका, यूरोपियन युनियन, ताइवान, जापान आ चीन में अउरी अधिका रिसर्च एह बात खातिर चालू बाटे कि अउरी बेसी ताकत वाला आ टेक्नालजी के हिसाब से पहिले से कहीं बेहतर एक्सास्केल सुपरकंप्यूटर बनावल जा सकें।
सुपरकंप्यूटर सब कंप्युटेशनल साइंस सब में बहुत महत्व के काम करे लें आ अइसन बहुत सारा फील्ड सभ में इनहन के इस्तेमाल बाटे जहाँ बहुत भारी गणना के जरूरत होखे ला। अइसन कुछ फील्ड सब के उदाहरण बाड़ें: क्वांटम मैकेनिक्स, मौसम भबिस्यबाणी, जलवायु रिसर्च, तेल आ गैस के खोज, मॉलिक्यूलर मॉडलिंग, फिजिकल सिमुलेशन इत्यादि। इनहन के कोड तूरे वाला अध्ययन क्रिप्टैनालिसिस में बहुत जरूरत के इस्तेमाल होखे ला।
सुपरकंप्यूटर सभ के निर्माण के सुरुआत 1960 के दशक में भइल आ बाद के कई दशक ले अइसन सुपरकंप्यूटर क्रे रिसर्च के कंट्रोल डेटा कॉर्पोरेशन (सीडीसी) में सीमूर क्रे द्वारा बनावल जायँ। बाद के दशक में पैरेलल कंप्यूटिंग के बढ़त मिलल जेकरे बाद एक से ले के चार गो ले प्रॉसेसर के इस्तेमाल आम भ गइल। 1970 के दशक में वेक्टर प्रोसेसर के जमाना आइल आ 1976 में बनल क्रे-1 सुपरकंप्यूटर एकर उदाहरण रहल। वेक्टर कंप्यूटर के दबदबा 1990 के दसक ले रहल आ एकरे बाद मैसिव पैरेलल सुपरकंप्यूटर सभ के चलन एक तरह के रिवाजे बन गइल जे कई हजार ऑन-शेल्फ (अलमारी के रैक पर रखल) प्रोसेसर सभ के साथे काम करे लें।
अमेरिका लमहर समय ले सुपरकंप्यूटर के क्षेत्र में अगुवा देस रहल, पहिले क्रे के लगभग अकेल्ले दबदबा रहे आ बाद में अउरी टेक्नालजी कंपनी सभ आ गइलिन। 1980 आ 90 के दशक में जापान एह क्षेत्र में तेजी से आगे बढ़ल आ चीन एह क्षेत्र में बहुत सक्रिय भइल। जून 2020 के जानकारी तक ले, टॉप500 लिस्ट में सभसे ऊपर जापान के फुगाकु सुपरकंप्यूटर बाटे जेकर लिनपैक बेंचमार्क स्कोर 415 PFLOPS बाटे आ एकरे बाद समिट के नंबर बा जे 266.7 PFLOPS वाला बा। टॉप दस गो सुपरकंप्यूटर में से चार गो अमेरिका के, चीन आ इटली के दू-दू गो आ स्विट्जरलैंड के एक ठो सुपरकंप्यूटर सामिल बा। जून 2018 में टॉप500 लिस्ट के सुपरकंप्यूटर सभ के एकट्ठा परफार्मेंस क्षमता 1 एक्साफ्लॉप्स के निशान पार क गइल।
जून 2021 तक के जानकारी के मोताबिक टॉप500 लिस्ट में भारत के तीन गो सुपरकंप्यूटर, परम सिद्धि-एआइ, प्रत्युष, आ मिहिर (क्रम से: 89वाँ, 107वाँ आ 187वाँ रैंक पर) बाड़ें।


text:
सिनेमा भोजपुरी में पहिला बेर कवनो फिलिम के सिक्वेल बने जात बा आ एह सिक्वेल ‘‘प्रतिज्ञा 2’’ के शानदार लांचिग पिछला दिने मुंबई के टाईम एण्ड अगेन में कइल गइल. साल 2009 के ब्लॉकबास्टर फिलिम ‘‘प्रतिज्ञा’’ के सिक्वल ‘‘प्रतिज्ञा 2’’ के निर्माण जय माँ आसकामिनी फिल्मस् के बैनर तले निर्माता अनिल सम्राट के चचेरा भाई कांग्रेस नेता संजय यादव करत बाड़ें. निर्देशन के कमान फेरू सुशील कुमार उपाध्याए सम्हरीहें.
फिल्म में सुपरस्टार पवन सिंह, खेसारीलाल यादव आ अनिल सम्राट के प्रमुख भूमिका होखी. अभिनेता उपेन्द्र चौधरी आ विष्णु शंकर बेलू फिल्म में निगेटिव किरदार में रहीहें. मुहूर्त बिहार सरकार के पूर्व मंत्री ददन पहलवान नारियल फोड़ के कइलन. फिल्म के गीतकार-संगीतकार विनय बिहारी, लेखक संजय रॉय, छायांकन आर. आर. प्रिंस, आ प्रोजेक्ट डिजाइनर अनंजय रघुराज हउवें.
‘‘प्रतिज्ञा 2’’ के लांचिग पर महानायक कुणाल सिंह, निर्देशक असलम शेख, राजकुमार आर. पाण्डेय, हैरी फर्नाडिस, जगदीश शर्मा, के. डी., देव पाण्डेय, अनिल उपाध्याय, संतोष मिश्रा, मंजूल ठाकुर, अशोक त्रिपाठी ‘अत्रि’, विष्णु शंकर बेलू, सुजीत पुरी, निर्माता सुजीत तिवारी, अनिल कुशवाहा, शंभू पाण्डेय, नीरज डी. गुप्ता, रवि शर्मा, जे. नीलम, अभिनेत्री संभावना सेठ, मोनालिसा, रिंकू घोष, शुभी शर्मा, काजल राघानी, संगीता तिवारी, श्यामली श्रीवास्तव, काव्या, सुप्रेरणा सिंह, परी सिंघानिया, पुष्पा वर्मा, प्रिया शर्मा, अनुपमा, आफरीन, अपूर्वा, श्रीकंकानी, अभिनेता सुशील सिंह, विक्रांत सिंह, प्रकाश जैश, अवधेश मिश्रा, मनोज टाईगर, संजय पाण्डेय, ब्रजेश त्रिपाठी, गोपाल राय, रत्नेश वरनवाल, के. के. गोस्वामी, मटरू, मनोज द्विवेदी, विनोद मिश्रा, नरसू, प्रचारक प्रशांत निशांत, गीतकार प्यारेलाल यादव, संगीतकार मधुकर आनंद, विशाल जयसवाल, (उपाध्यक्ष, बीजेपी सिने युनियन) समेत अनेके गणमान्य लोग मौजूद रहल.
(प्रशांत निशांत के रपट)


text:
जौनपुर : जमीनी-विवाद को लेकर पुलिस ने सात लोगों को शांति-भंग में किया चालान
संवाददाता : अर्जुन देव
पवांरा/जौनपुर। पवांरा पुलिस ने जमीनी-विवाद को लेकर मंगलवार को केशव नाथ तिवारी पुत्र विजय बहादुर तिवारी , शिवशंकर तिवारी पुत्र रामनरेश तिवारी , सतीशचन्द्र तिवारी पुत्र स्व. मुन्नालाल तिवारी , महेश तिवारी पुत्र जियाराम तिवारी ,बाल गोविन्द तिवारी पुत्र रामनरेश तिवारी निवासीगण -जखनिया थाना-पवांरा , जौनपुर व गप्पू प्रजापति पुत्र बलिराम प्रजापति , भुल्लर प्रजापति पुत्र बलिराम प्रजापति निवासीगण-बनगांव थाना-पवांरा , जौनपुर को शांतिभंग की आशंका में गिरफ्तार कर चालान हेतु न्यायालय भेज दिया ।


text:
आई.के. मूवीज फिल्म्स के बैनर तले बने जात फिल्म ‘पंचायत’ के संगीतमय मुर्हूत पिछला दिने मुम्बई के गोरेगांव के प्लेटिनम स्टूडियो में पार्श्व गायक उदित नारायण नारियल तूड़के कइलन. एह मौका पर बतावल गइल कि ‘पंचायत’ खालिस कामर्शियल फिल्म होखी. गाने बहुते बढ़िया बाड़ी सँ आ फिलिम मनोरंजन भरल पारिवारिक एक्शन फिलिम होखी. संगीत गुणवंत सेन के बा. लेखक-निर्देशक फिरोज खान, गीतकार अशोक सिन्हा, नृत्य निर्देशक एफ खान, छायांकन फिरोज खान के बा.
मुहूर्त के शुभ अवसर पर फिल्म जगत के खासमखास लोग में विराज भट्ट, काजल राघवानी, ब्रजेश त्रिपाठी, ब्रजेश मौर्या, शरद राय, नरेन्द्र उपाध्याय, गौरी विश्वकर्मा, आलोक यादव वगैरह मौजूद रहलें.
निर्माता एम. इम्तियाज खान कहलें कि शूटिंग 6 नवंबर से गुजरात आ मुम्बई के लोकेशन पर कइल जाई. कहानी गाँव के सरोकारन से जुड़ल बा जवना के सगरी फैसला ओहिजा के पंचायते करेला.
मुख्य कलाकारन में विराज भट्ट, काजल राघवानी, तनुश्री, मनोज टाईगर, ब्रजेश त्रिपाठी, गिरीश शर्मा, अजय शर्मा, फरीन शेख, अनूप अरोरा वगैरह शामिल रहीहें.
(संजय भूषण पटियाला)
39 total views, 2 views today


text:
जमुऑंव गाँव (थाना- पीरो, जिला- भोजपुर) के लोग बहुते धारमिक सोभाव के ह। जब से हम होस सम्हरले बानी तबे से देखतानी कि एह गाँव में पूजा-पाठ, हरकीरतन आ जग उग के आयोजन लगातार होत आ रहल बा। एह गाँव में साधुजी लोगन के बड़ा बढ़िऑं जमावड़ा भी होखत रहेला। मंदिर आ देवस्थानन से त गाँव भरल परल बा। कालीमाई, बड़की मठिया, छोटकी मठिया, संकरजी, जगसाला, सुरुज मंदिर, सतीदाई, बर्हम बाबा, उमेदी बाबा, गोरेया बाबा, पहाड़ी बाबा–।
बात 1975 – 76 के आसपास के होई। बड़का पोखरा से पचीस-तीस डेग पूरब भ एगो भरीत प कइ लोगन के खरिहान रहली सन। कगरी-कगरी आम के फेंड रहन स। ओहिजे एह गाँव के नामी पहलवान बाबा सिसरन पाठक के नाँव से जुड़ल एगो पत्थल के बनल एगो गोल चकरी रहे। ओकरा के देखहिं से लागे जे पाँच अदिमी से कम त एकरा के नाहिएँ उठ पाई। ओह पथलवा के चकरिआ के बीच में एगो भुरुका बनल रहे। ओहमें धरे लायक एगो हैंडल बनल रहे। का जाने बा कि टूट-टाट गइल। साबूत बाँचल होखे त ओकर हिफाजत करे के चाहीं। कही लोग, जे सिसरन बाबा ओकरा के अकेले उठा लेत रहीं। ऊ कतना ताकतवर होइहें, अंदाज लगाईं। हमहुँ अकेला में एक बे कोसिस कइले रहीं कि उठा के देखीं, बुझाइल कि भइल पांएट ख़राब। हवा निकल गइल रहे। हमरे ना जी कतना लोग के हवा निकलल होइ, बाकिर केहू बताई ना नूँ । आपन गलती आ कमजोरी एह दुनियां में केहू सवीकार करेला। एकरा खातिर जिगर चाहीं नूँ।
छोड़ीं, आगे बढ़ल जाव। धूरि में जोर बरला से कवनो फयदा नइखे। जानीं सभे कि ओहि खरिहनिअन में एकबे एगो जगि होत रहे। ओहमें एक से एक साधु बाबा लोग आइल रहन। ओही साधु लोगन में एगो साधु बाबा बड़ा रुपगर रहलन। पईन के किनारे एगो आम के फेंड के नीचे उनकर आसान लागल रहत रहे। लाम चाकर सरीर, रंग गोर भभूका। खड़ाऊँ पेन्हले ऊ पईन राम के एह पार से ओह पार फानि जासु। उनका के देखे खतिरा देखनिहार लोगन के धरनिहार लागत रहलन। हम त छोटे रहीं, भीड़ में घुसी जाईं आ सबसे अगवा जाके चुक्का मुक्का बईठ जाईं। बबवा हाँथ भर के गांजा पिएवाला चिलम रखले रहे, ए भाई। ओह प जगह-जगह सोना के पतर चढ़ावल रहे। सोना रहे कि पीतर, का कहल जाव। अइसे त कहाउत बा जे सब चमके वाला चीज सोने ना होखे। बाकिर हमरा त सब पीतर सोने लागेला। आपन आपन सोच, आपन आपन बिचार। हमारा त जहाँ पीअर लउकल कि आँखि में चमक आइल। आ बाबा लोग के भीरी पीतर काहे रही जी, सउँसे माल त ऊहे लोग उड़ावता। दूध मलाई चाभि चाभि के मुस्टंड भइल बा लोग। देखावे ख़ाति दिन भ लंगटे उघारे रही लोग आ राति खानि जवानी के परदरसन करि लोग। एह लोग के अंजोरा के दुनिया कुछ अउर होली आ अन्हरिआ के दुनिया कुछ अउरी। दोसरा के कही लोग जे धन, परिवार, जवानी, बेटा, बेटी सब माया ह। छोड़ीं सभ एकर चक्कर। अच्छा, आ तहरा के मउज उड़ावे के छोड़ी दीं, ना? चलल बाड़े सीखावे। एह लोग के चक्कर में मत परबि सभे जी। कतहूं के ना रहे दी लोग। लोक छोड़ा दी लोग। बूझझतानी सभे नूँ, कि ना।
हाँ, त तरा से कहत रहीं जे बबवा हाँथ भर के गांजा पीएवाला चिलम रखले रहे। आ जानि सभे कि ओह प जगह जगह सोना के पतर चढ़ावल रहे। ओकर पीछड़िया जवना से धुअवॉं सुड़ुकाला उ त सकेते रहे बाकिर मुँहवा जवना प गंजवा बोझाला उ रहे भभाक। बहुते बड़। पा भ गांजा अमाये लायक। बाप रे बाप! चिलम रहे कि चिलमंग।
बिलाई के भाग से छींका टूटल। गांजा के सवखीन आदरणीय नन्दजी राय जी लाग गइनी ओह बबवा के सेवा में। दिन भर गांजा मलाय। साफी भिंजावल जाय। अलख निरंजन के उद्घोष के साथे चिलम सुड़ुकाय। आ सउँसे इलाका प धुऑं के बदरी छा जाय। हमार लइका मन कहे कि तनि एकबे हमरो के चिलमियाँ धराव लोग ना, आ तब देख लोग कि का कहाला धुऑं छोड़ल, पते चल जाई। ससुरी मार्टिन रेलवे के छोटी लाइन फेल ना क गइल, त हलुमान माहटर के लइका ना।
ओघरी आदरणीय नन्दजी राय अठेआठ जवान रहीं। ओठ के ऊपर खलिसा रेख भ आइल रहे। कहेला ला लोग जे कुछे साल पहिले उहाँ के बिआहो शादी भइल रहे। रहीं त उहाँ के पातरे छीतर बाकिर भगवान बड़ी सुन्दर रुप रंग देले रहन। सिंगासन बाउजी के चौपाल के भी उहाँ के एगो अहम् सदस्य रहीं। उहाँ के आदेश प हमहुँ कबो कबो साफी वाफी भिंगावत तिंगावत रहीं। आनंद आ जात रहे। सफिया गजबे के महकी। एकदम सोन्ह। हमरा त ओकरा गमकवे से नासा होत जात रहे। दिन भर हाँथो महकत रही।
का जाने बबवा आदरणीय राय जी प का जादू कइलस कि उहाँ के ओकरा पाछा पागल हो गइनी। जग खतम भइल। जवना के अंदाज ना रहे उहे भइल। अगिले दिन से लागल उनुकर खोजाई। बाकिर काहे के कतहुँ उनकर पता चलो। हाथ से तोता उड़ि जाला, त भेंटाला? उ त अब दोसरा दुनिया के बसिन्दा हो गइल रहलन। गाँव-घर, बाबू-माई, बाल-बच्चा, खेत-खरिहान, दोस्त-इयार, सगा-सम्बन्धी सब पीछे छूटि गइल। एह माया मोह के दुनिया से उहाँ के आजाद हो गइनी। जमुऑंव के नन्दजी राय, निराला बाबा बन गइनी। एक बे गाँव प गइल रहीं त माई बतवलस कि ननजी गाँव में बहुत बड़ जगी करवले हां। खूब साधुजी लोग आइल रहे लोग। उनका हठ जोग के भी कहानी सुने के मिलल। कुछ नून मरीचा मिलावल चटकदार बात भी सुने के मिलल। दुनिया ह। कुछु कहि सकेले। एकरा प केहू के जोर चलल बा। बके दीं। कहल बा कि हांथी चले बाजार कुत्ता भोंके हजार।
संछेप में, हम इ कहल चाहतानी कि तनी गंभीरता से सोचल जाय त नंदजी राय जी के सन्यासी बनल जमुऑंव गाँव खातिर एगो बहुत बड़ घटना रहे। बा केहू के तागत कि अपना राजपाट प लात मारी के सड़क प आ जाय! बूढ़ माई-बाप, जवान मेहरारू, गोदी के लइका, भरत-सत्रुघन लेखा भाई के छोड़ के भगवान् के सेवा में लाग जाय! होइ केहू से अतना बड़ तेआग? सोचीं त तनि।
आर. के. नारायण के उपन्यास ‘दी गाइड’ के नायक राजू के चरित्तर से मिळत जुलत चरित्तर वाला नन्दजी राय जी चुटकी में एह माया के दुनिया के लात मार के अध्यात्म के राह पकड़ लेनी। एह तरह के बदलाव के उधारण बहुते कम मिलेला। जे बहुत साहसी होई, चाहे जेकरा प भगवान के बिसेस किरिपा होई ओकरे में एह तरह के बदलाव संभव बा। एक हद तक गाँधीजी में भी एही तरह के बदलाव भइल रहे। हम त एह महामानव के आगे नतमस्तक बानी। गोड़ लागतानी।
- डॉ हरेश्वर राय


text:
भोजपुरी आलोचना में, अपना सहृदयता, तटस्थता, विधि-निषेध सम्मत विनयशीलता, वैज्ञानिकता आ सहज सरलता ख़ातिर ख्यात, डॉ. ब्रजभूषण मिश्र के योगदान महत्वपूर्ण बा। उनकरा आलोचना के आधार कृति बा, कृतिकार के जाति, धर्म, विचारधारा आ परवरिश ना। ऊ जतना सहृदयता से गुलरेज शहजाद के कृति चंपारन सत्याग्रह-गाथा पर 'उहे भूमि बाटे चम्पारन' शीर्षक से बात करेलन ओतने सहृदयता से अरुण त्रिपाठी 'अशेष' रचित 'प्रेमायन' पर 'प्रेमायन: रामकाव्य परंपरा में भोजपुरी के अवदान' शीर्षक से बतियावे लन आ बिना आपन कवनो विचार बोवले, रचयिता लोगन के कृतियन तक पहुँचे के सुंदर राह देखा देलन। रुचिकर आ प्रसंगानुकूल भाषा के प्रयोग से मिश्र जी के आलोचना में शास्त्रीय गरिमा के निर्वाह भइल सुखद लागेला। 'प्रेमायन' के आलोचना के क्रम में ऊ लिखत बाड़े- "कवनो महाकाव्य खातिर ओह में महत् उद्देश्य भइल जरुरी होला। महाकाव्य अपना पूर्वर्ती युग के अध्ययन करेला, वर्तमान के निरखेला आ भविष्य के पूर्वासित करेला, काहे कि ओकरा अपना दा़यित्व के ज्ञान रहेला आ समसामयिक समाज के उन्नति के महान उद्देश्य ओकरा सोझा होला। 'प्रेमायन' का कवि का सोझा प्रेम के पुनर्स्थापना के महान उद्देश्य बाटे।"(कसउटी पर भोजपुरी कविता/पृ.92) 'चंपारन सत्याग्रह-गाथा' के बारे में उनकर कहनाम बा- "कवि ...चम्पारन के माटी के विशेषता, उहाँ के लोग के भोलापन, ओह लोग के त्रासद स्थिति के चित्रण, संक्षेपे में सही, प्रभावशाली ढँग से कइले बाड़न। आज एह प्रबंधात्मक काव्य के परोसे के उद्देश्य चम्पारने के लोग के ना, पूरा भोजपुरी भाषी क्षेत्र के ओकरे भाषा में हक खातिर जागरुक बनावल हो सकत बा। ओकरा बादो अगर विद्वान लोग का एह काव्य के प्रबंध भइला पर प्रश्न बा, त गाथा काव्य त ई बड़लहीं बा।"
द्रष्टव्य बा कि गुलरेज शहजाद के एह प्रबंधात्मक कृति के रचना पाँच सर्ग में भइल बा। डॉ. ब्रजभूषण मिश्र अपना ओर से, कृति के साथ-साथ चलत, एकरा काव्यात्मकता- सर्गबद्धता, विषय-वस्तु, शिल्प-शैली, भावाभिव्यंजना, सोद्देश्यता आदि पर सचेतनता के साथ बात करत, एके एगो सुंदर प्रबंध कहत बाड़े, बाकिर एकरा पर गलथेथ नइखन करत, नूँ बहका के अनकरा आरी-डँड़ारी मँकावते बाड़े। ऊ त बस अतने कहत बाड़े- "काव्य कथा के आनंद लीं सभे।"
आनंदे साहित्य के संजीवनी ह। जवन रचना-आलोचना बेकारे कपार चाटे, तथ्यहीन वक्तव्य छाँटे, ओकरा से त' लोग दूरे रहे के जतन करी?
बाकिर आलोचना के काम हर जगह, हर घरी सहृदयते आ समन्वय कइल ना ह, जवन शास्त्रमत आ लोकमत के प्रतिकूल जात होखे, ओकरा के दृढ़ता आ स्पष्टता के साथ खंडितो कइल ह। आधुनिक भोजपुरी कविता के जवन समझ आ सरोकार बा, ओकरा के भारतीय आ मानवीय सरोकारन के साथ रख के समझे-बूझे ख़ातिर डॉ. मिश्र के आलोचना मौलिक अगहर के भूमिका में लउकत बा। एहिजा मौलिकता के मतलब परंपरा, आधुनिकता आ वैयक्तिकता के साथ कवनो कृति में निहित तथ्य आ सत्य के प्रकाशन से बा, जवन हइए नइखे ओकर अज़ूबा उद्घाटन से ना। एह से इनका निष्कर्षन में कटुता आ अइँठ नइखे। भोजपुरी प्रबंध काव्य में रस-चर्चा के दौरान मिश्र जी कहत बाड़े- "रसन के अनुकूल रीति, वृत्ति, गुण, अलंकार के प्रयोग आ भाषिक दृष्टि के निर्माण में भोजपुरी-प्रबंधकाव्य सफल बाटे।" बाकिर एकरा पहिले ऊ उपलब्ध प्रबंधकाव्यन के सांगोपांग विवेचन करत बता चुकल बाड़े कि- "रस-रसांग के परिपुष्टता के दृष्टि से 'बउधायन', 'नारायण', 'के' अउर 'कालजयी कुँअर सिंह' महाकाव्य श्रेष्ठ बाटे। ओतहीं खण्डकाव्य 'सीता के लाल' वीर, भक्ति आ हास्य रस के अजायब घर बन गइल बाटे।"(कसउटी पर भोजपुरी कविता/पृ. 40)
भोजपुरी के सइ से अधिका दिवंगत साहित्यकारन के जीवन आ कृत्य के प्रगट क के डॉ. मिश्र भोजपुरी साहित्य के प्रति अपना सहज संलग्नता के परिचय दे चुकल बाड़े। डॉ. मिश्र के कुछ महत्वपूर्ण आलोचनात्मक आलेखन के नाँव बा-
1. भोजपुरी काव्य के ठहरत आ बदलत पड़ाव
2. भोजपुरी काव्य के महानायक वीर कुँवर सिंह
3. भोजपुरी नवगीत: एगो लेखा-जोखा
4. सन्तावन के पहिल सितारा: 'वीर सिपाही मंगल पांडेय'
5. नारी मन के व्यथा के कविता
6. पिया के पसेना ई मेहनती महीना बा
(कविवर अनिरुद्ध के काव्य पर आलोचना)
7. बोझा ना कबो हलुकाइल
(डॉ. अशोक द्विवेदी के कवितन पर बात)
8. रसै-रसै बरसे पिरीत
(हरिराम द्विवेदी के गीत-संसार)
9. नया एगो सूरज उगावे के होई
(चौधरी कन्हैया प्रसाद सिंह के ग़ज़लन पर बात)
10. टूअर बन बिलख-बिलख घूमे
(हरीन्द्र हिमकर के काव्य-कृति 'रमबोला' के आलोचना)
11. छिटकल 'सोन किरिनिया'
(नेपाली कवि सुरेन्द्र प्रसाद गिरि के कविता-संग्रह 'सोन किरिनिया' पर एगो ट्रेलर)
आदि।
डॉ. मिश्र के आलोचना सम्बन्धी दू गो किताब बड़ा प्रसिद्ध बाड़ी स-
1. कसउटी पर भोजपुरी कविता (2008)
2. भोजपुरी साहित्य: परंपरा आ परख (2021)
उमेद बा कि मिश्रजी के शोध- 'भोजपुरी प्रबंध काव्य: वस्तु आ शिल्प' लगले प्रकाशित होई।
डॉ. मिश्र के व्यक्ति-जिनिगी आ कृति-जिनगी प लोग शोध कर रहल बा। डॉ. ओम प्रकाश सिंह आ प्रतिमा कुमारी के लिखल किताब 'भोजपुरी के विकास में डॉ. ब्रजभूषण मिश्र के अवदान' (2020) प्रकाशित हो चुकल बा, जेकर भूमिका डॉ. जयकांत सिंह 'जय' लिखले बाड़े।
सम्प्रति:
लोकप्रिय पोस्ट
ए मुखियाजी! रउरा त सभकर थाह लगा गईनी। चलनी के चालल सूपवा के फटकारल अपना के बता गईनी ए मुखियाजी! रउरा त सभकर थाह लगा गईनी। ए मुखियाजी! रउआ त जेकरा-जेकरा दुअरा गईनी भात-भवदी के त छोडीं बातो-बतकही छोड़ा गईनी ए मुखियाजी! रउरा त सभकर थाह लगा गईनी। ए मुखियाजी! रउरा त हाथ जोरि के दाँत निपोर के सबका के बुड़बक बना गईनी बाबू-बरुआ के महाभारत कराके झड़ुअन वोट बहार गईनी ए मुखियाजी! रउरा त सभकर थाह लगा गईनी। ए मुखियाजी! रउरा त चापलुसन के वंस बढ़ा गईनी दुआरा के कुकुरन के भी बब्बर शेर बना गईनी ए मुखियाजी! रउरा त सभकर थाह लगा गईनी। ए मुखियाजी! रउरा त जेकरा से ना बात-बतकही ओकरो से घीघीआ गईनी ढोंढ़ा-मंगरू छेदी-झगरू से छनही मे लाट लगा गईनी ए मुखियाजी! रउरा त सभकर थाह लगा गईनी। ए मुखियाजी! रउरा त गली-नाली के का कहीं मुड़ेरवो भसा गईनी आवास के आसारा में त घरओ में जोन्हीं देखा गईनी ए मुखियाजी! रउरा त सभकर थाह लगा गईनी। सम्प्रति : उमेश कुमार राय ग्राम+पोस्ट - जमुआँव थाना- पीरो, जिला- भोजपुर (बिहार)
मोरी मईया जी
कर जोरि बिनती करीला सुरसती मोरी मईया जी हे वीणापाणि! होखीं ना सहईया मोरी मईया जी। अज्ञान के अन्हरवा अंबिका लिखत बा बरबदिया सुर- ताल मतिया के माई हो होखत बा दुरगतिया डूबत बिया नदिया बीचवा नईया मोरी मईया जी। हम मुरुख अज्ञानी बानी ज्ञान के ज्योति जला दीं हमरी जेठ जिनिगिया मईया सुंदर फूल खिला दीं हे माहमाया! परत बानी पईंयां मोरी मईया जी। आरे आंखि अछइत ए अम्बे! भईल बानी आन्हर भरल बा जिनिगिया में मईया खाली डील- डाबर दीं ना कुल्हि मरजवन के दवईया मोरी मईया जी।
जा ए भकचोन्हर: डॉ. जयकान्त सिंह 'जय'
जा ए भकचोन्हर, तोहरा बात बुझात नइखे ? ई 'भकचोन्हर' सब्द बिहार का राजनीति में हल्फा उठा देले बा। सब्दन के सटीक प्रयोग के लेके हम त बड़का भइया माननीय लालू प्रसाद यादव जी के गुनगान करे से ना थकीं। ई एके सब्दवा यू. पी. - बिहार का जनता के जना-जगा दिहलस कि लालू जी निरोग बाड़ें आ बहरी आ गइल बाड़ें। कांग्रेसी लोग उनका पर बमकल बा त कुछ भकुरन के भक भुला गइल बा। भाकुर के बहुबचन भकुरन। भाकुर मतलब उल्लू होला। अँजोर में एकर भक मतलब बुद्धि हेरा जाला आ उहो दिसा हीन उड़ान भरे लागेला। इहे हाल भादूर/बादूर मतलब चमगादड़ो के होला। अब आईं ए भकचोन्हर सब्द पर। ई भक आ चोन्हर दू सब्द का मेल से गजब खेल करेला। भक के मतलब होला बुद्धि। वाक्य प्रयोग से समुझीं - 'झट से हमार भक खुल गइल' माने हमार तुरते बुद्धि खुल गइल। आ चोन्हर मतलब चक्षु चाहे चोख (आँखि खातिर बंगला के सब्द) के अन्हराइल भा चोन्हिआइल। एह तरह से एकर अर्थ-अभिप्राय होला - ऐन वक्त पर अकिल गुम हो गइल। बुरबकाही के सिकार भइल। बुद्धि के चिहउनी लागल। देस, काल, परिवेस आ परिस्थिति के हिसाब से सही फैसला ना ले पावे वाला आदमी खातिर भकचोन्हर सब्द के बेव


text:
ओम सिरीज़ मूवी के बैनर तले बनत ’इन्सपेक्टर चॉदनी’ खातिर के भोजपुरिया हॉट गर्ल रानी चटर्जी पहिला बेर गाना गवली. एह गीत के संगीत रचले दामोदर राव आ लिखलें बाड़े सच्चिदानंद कवच,
नारी प्रधान एह फिलिम के पूरा शूटिंग गुजरात के राजपिपला शहर में भइल बा. रानी चटर्जी के एगो अलगे तरह के किरदार बा एह फिलिम में.
निर्माता अरूण कुमार शाह आ ओमकुमार, निर्देशक रतन राहा, गीतकार सच्चिदानंद कवच, मुन्ना दुबे, राजेश मिश्रा, पिटूं गिरी, मधुसुदन राव अउर विनोद ब्यास, संगीत दामोदर राव, लेखक अनिल विश्वकर्मा, छायाकार नन्दू चौधरी, नृत्य निर्देशक कानू मुखर्जी, आ फाईट मास्टर रियाज़ सुल्तान हउवें.
मुख्य कलाकार हउवें रानी चटर्जी, आजा़द कुमार, अर्पिता माली, दीपक भाटिया, सपना, सी पी भट्ट, ददन महतो, कृष्णा आ दामोदर राव.
(संजय भूषण पटियाला)
27 total views, 2 views today


text:
ग्रीस में जवन आर्थिक संकट चल रहल बा ओकर प्रभाव पूरा विश्व में दिख रहल बा | एह में कुछ देश पर ओकर सकारात्मक प्रभाव भी हो सकेला अउरी कुछ देश में नकारात्मक प्रभाव | जब भी ग्लोबलाइजेशन के बात होला कही पर भी, तब एगो बिंदु रखल जाला ओकरा विपक्ष में कि इ हमेशा विकसित देश, विकासशील देश पर शोषण के नजरिया से हावी रहेला | ग्रीस के संकट जवन बा उहो वोही श्रृंखला के एगो कड़ी ह | सबसे पाहिले बात कईल जाई इ ह का ?
एकर कवन कवन कारन रहे ? कही भारत वोही राह प त नईखे नु ? एकर का प्रभाव बा पूरा विश्व में ? भारतीय अर्थव्यवस्था प एकर प्रभाव केतना बा ? इतिहास के कुछ देश जईसे भारत, अर्जेंटीना के संदर्व में एकरा के समझे कोशिश कईल जाई कि उ सब देश आर्थिक संकट से बाहर कईसे आइल रहे ? ग्रीस के ओह संकट से बाहर आवे के कवनो उपाय संभव बा का ? एह विषय प IMF, यूरोपियन यूनियन, यूरोपियन सेंट्रल बैंक आदि के का भूमिका बा ?
इ संकट एगो दिवालिया टाइप आर्थिक संकट ह जवन ग्रीस में भईल, ठीक ओही तरी जईसे कवनो बिज़नस मैंन के पूरा बिज़नेस डूब जाए अउरी उ दिवालिया हो जाए | खैर इ बीमारी बोखार लेखा अचानक होखे बल्कि ओकर लक्षण बहूत पाहिले से लउकेलागेला | ठीक ओसही 2008 से पाहिले के अख़बार में भी ग्रीस के अर्थ्ब्यावस्था के लेके चिंता जतावल गईल लेकिन ओकरा के संज्ञान में ना लेवल गईल, लापरवाही बरतल गईल जवना के परिणाम आज कैंसर के रूप में पूरा विश्व के सामने बा |
एकर कई गो कारन रहल बा, पहिला इ कि ओहिजा सरकारी बजट में में गड़बड़ी काफी समय से चलल आवत रहे | दूसरा आंतरिक भ्रष्टाचार नाक के ऊपर तक ले हावी रहे | तीसरा जवन कि सबसे महत्वपूर्ण रहल ह उ आपन मुद्रा ड्राकमा के बदल के यूरोपियन यूनियन के यूरो मुद्रा अपनावल | हम एकरा के महत्वपूर्ण एह से कहनी ह काहे कि जब तक ले जवना देश के आपन मुद्रा रहेला ओह प ओकर पूरा नियंत्रण रहेला | जईसे उदहारण के रूप में भारत के आर्थिक संकट 1991 के ले सकीना जा, अगर हमनी के आपन मुद्रा ना रहित त हमनी के अवमूल्यन ना कर सकती जा |
यूरो मुद्रा मुख्य कारन कईसे बा ओकरा के डिटेल में चर्चा कईल चाहत बानी | यूरो मजबूत बा फ़्रांस अउरी जर्मनी के वजह से, ओकर अर्थ्ब्यावस्था अउरी सुंदर रहित अगर ओकर आपन मुद्रा रहित | यूरोपियन यूनियन बनावल एह से गईल रहे ताकी ब्यापारिक गतिविधि में चार चाँद लगावल जा सके जवना से यूरो पूरा विश्व में हावी हो जाए | ग्लोबलाइजेशन प्रक्रिया के तरह यूरोप के देश मिल के आपन एगो यूनिफार्म मुद्रा बनइलस | अगर फ्रांस आ जर्मनी के छोड़ देहल जाव त, यूरोपियन यूनियन के ढेर देश (पुर्तगाल, आयरलैंड इत्यादी) के हालत आज भी ख़राब बा | दूसरा लब्ज में कही त एह बीमारी के लक्षण लउकत बा |
होला का कि आपन मुद्रा बा त रुआ ओकर अवमूल्यन कर सकिला, निर्यात बढ़ा सकिला, अउरी महत्वपूर्व फैसला ले सकिला ताकी कवनो संकट से उबर सकी | लेकिन यूरोपियन यूनियन के सदस्यता ले लेला के बाद ओकर मुद्रा ख़त्म कर दिहल जाला | एगो अउर महत्वपूर्ण बात इ बा कि ओहिजा दू लेवल प सदस्यता देवल जाला एगो निचला आ दूसरा ऊपर लेवल | ऊपर लेवल माने सक्रीय रूप से शामिल रही ओकर प्रभाव ओह संघ में सबसे ज्यादा रहेला आ निचला लेवल के ओतना प्रभाव ना रहेला | लेकिन निचला लेवल पर जे सदस्यता लेवेला उ आपन मुद्रा रख सकेला जईसे इंग्लैंड ओकर ‘पाउड’ आज भी जिन्दा बा, लेकिन ऊपर के सदस्यता वाला ना रख सके जईसे फ़्रांस, जर्मनी ओकर क्रमशः फ्रैंक आ मार्क के निरस्त करेके पडल बा |
एकर प्रभाव पूरा विश्व में ब्यापक रूप से पद रहल बा कही बरदान के रूप में त कही अभिशाप के रूप में, लेकिन विकासशील देश खातिर सबक बनके जरूर उभर रहल बा कि ग्लोबलाइजेशन प्रक्रिया आ विकसित देश से लेवल अनुदान अभिशाप बन सकेला | पहिला बात कि पूरा विश्व के इकोनोमिकल प्रक्रिया असंतुलित हो गईल बा | अंतराष्ट्रीय मुद्रा कोष, यूरोपियन यूनियन, यूरोपियन सेंट्रल बैंक एह सब संस्था से कही ना कही विकासशील देश के आत्मविश्वास के ठेस जरूर पहुचल बा | ग्रीस के अइसन हालात के एह तरह के धन्ना सेठ संस्था भी एगो कारन रहल बिया |
एकरा के हम एह तरह से समझावे के कोशिश करब मानी रुआ बेमार बानी, रुआ लगे पईसा नइखे चाहे कम बा दवाई अतना नइखे, तब पडोसी चाहे कोई अन्य ब्यक्ति आई तब कवनो ना कवनो शर्ते प कर्ज दिही या त कवनो ब्याक्तिगत फायदा वाला डील करी चाहे या फिर ओकर ब्याज मांगी | ठीक ओही लेखा, ग्रीस में जब लक्षण देखल गईल रहे तब अइसने संस्था कर्ज देले रहे ग्रीस के लेकिन कुछ शर्त रखले रहे जवन बाद में अभिशाप बन गईल ग्रीस खातिर | शर्त रखेला अईसन संस्था कि वितीय घाटा कम करेके, एकरा खातिर सरकारी खर्च में कटौती करे के परेला | एह से होई का कि बेरोजगारी बढे लागी आ लोग तक सेवा में कटौती होखे लागी | अर्थ्ब्यास्था के विकास ना हो पाई आ संकट गहरात चलल चल जाई |
ओहिजा के वामपंथ दल के मांग बा कि सरकारी खर्च में जवन कटौती भईल बा ओकरा के वापस लेल जाव | ग्रीस के यूरो जोन से अलग करे के भी जोरदार मांग कर रहल बा यहाँ तक कि जनमत संग्रह करवावे तक ले तईयार बा | खैर इ काम मुश्किल जरूर बा लेकिन नामुमकिन ना | भारत के अर्थ्ब्यावस्था प ग्रीस के एह संकट से कवनो ख़ास प्रभाव ना पड़ी लेकिन अगर यूरोपियन यूनियन प असर पड़ता तब दिक्कत हो सकेला काहे कि ग्रीस प बहूत ज्यादा भारत निर्भर नईखे बल्कि कारोबार के नजरिया से यूरोपियन यूनियन प निर्भर बा जवना के असर पड़ सकेला अगर कुछ अवैवहारिक यूनियन संघे होई तब |
एगो अउरी महत्वपूर्ण बात फ्रांस आ जर्मनी से सबसे ज्यादा कारोबारी पहलू जुडल बा | ग्रीस से ज्यादा भारत के ब्यापार नईखे एहसे कवनो प्रत्यक्ष रूप से प्रभाव पडत नइखे लउकत | अगर यूरो टूटता तबो ढेर ना पड़ी लेकिन कुछ पडबे करी इहो होखे के सम्भावना बा कि कवनो सकारात्मक बात मत निकल के मत आ जाओ जवन भारत के पक्ष में होखे | भारत के आर्थिक स्तिथि काफी अच्छा बा पिछला वैश्विक आर्थिक मंदी से वित्तीय घाटा कम भईल बा, ब्याज दर भी निचे लउकल बा, हो सकेला कि यूरोप के संकट के देखके निवेशक भारत दने रुख मत करे लागस |
कुछ केस स्टडी दने ध्यान देल जाओ तब पावल जाई सबसे पाहिले आपन देश के कहानी जवना में 1991 में आर्थिक संकट से उबारे खातिर चंद्रशेखर जी के जगह प नर्सिम्भा राव जी के प्रधानमंत्री बनावल गईल रहे | ओह घरी RBI के तत्कालीन गवर्नर आई. जी. पटेल जी के निमंत्रण कईल गईल रहे वित्त मंत्रालय संभाले खातिर लेकिन उनकर इनकार के बाद मनमोहन सिंह के याद कईल गईल जवना में उ आइले अउरी बनले वित्त मंत्री ओकरा बाद मुद्रा के अवमूल्यन कईला के बाद उदारीकरण के सब्जबाग लगईले अउरी आर्थिक मंदी से निकाले में सफल भी भईले | पाहिले होत का 1991 से पाहिले कि सारा कंपनी सरकार के अंदर ही काम करत रहे घडी बनावे वाला कंपनी, स्कूटर बनावे वाला कंपनी सबपे सरकार के प्रत्यक्ष रूप से हस्तक्षेप रहे |
प्रतिबन्ध हटावल गईल आ अर्थव्यवस्था के विकास शुरू भईल, उत्पाद पढ़ल, निर्यात बढ़ल | अर्जेंटीना में भी आर्थिक मंदी आइल रहे उहो आपन मुद्रा के अवमूल्यन ही कईले रहे जवना से अपना के ओह आर्थिक संकट से बचा पवलस | इ सब तबे संभव भईल जब भारत आ अर्जेंटीना दुनो लगे आपन करेंसी बा | ग्रीस चाह के भी आपन मुद्रा के अवमूल्यन नईखे करा सकत काहे कि फिलहाल ओकर आपन मुद्रा नइखे | जबकी यूरो जोन में रहते हुए इंग्लैंड के साथ कुछ होई तब उ करा सकेला काहे कि ओकर निचला स्तर प सदस्यता बा |
एकर हल इहे बा कि सबसे पाहिले अपना के ओह यूरो जोन से बहार करो आ आपन मुद्रा ड्राकमा फिर से अपनाओ उ | एह से होई का कि आपन निर्णय लेवे खातिर स्वतंत्र हो जाई, एह से उत्पाद बढ़ी, निर्यात बढ़ी आ राजस्व बढ़ी अउरी संकट से बाहर निकल जाई, ठीक भारत आ अर्जेंटीना लेखा | बेल आउट (डूबत नईया प कोई फण्ड करे वाला खेवईया मिल जाव) वाला बेवकूफी ना करे तबे ठीक काहे कि बेल आउट के मत्ल्लब कि आज के मौत के काल खातिर ढकेला गईल | हम एह से कहतानी काहे कि बेल आउट बिना कोई शर्त के काहे दिही ? इ शर्त ओकनियो से बीस होई, जे बीमारी देलस ओकरे के फेरु बोलावातानी इलाज करे खातिर |
अउरी बेमार कर दिही घूम फिर के बात ओहिजे आ जाई आ संकट अउरी गहिरात चलल चल जाई | बेल आउट जईसन शोर्ट टर्म इलाज से बढ़िया रही कि कवनो परमानेंट हल ढूढो आपन मुद्रा बदल करके | या यूरोपियन यूनियन में बनल रहो आ उपरी स्तर के सदस्यता त्याग देवो ठीक इंग्लैंड लेखा फिर आसानी से आपन मुद्रा के अवमूल्यन कर लेवो | बार बार मुद्रा अवमूल्यन प जोर एह से डेत बानी काहे कि मानी रुआ हॉस्टल के रहे खाए के ब्यवस्था के दाम घटावल चाहत बानी ओह खातिर रुआ सब्जी, चीनी, दूध, बिजली बील, पानी बील, आनाज, मसाले सबके दाम करे के परी जवन कि असंभव काम बा, सबके मना के घटावल, लेकिन मुद्रा के अवमूल्यन करके आसानी से दाम कम हो सकेला, जवना से सब प एकसार यूनिफार्म भार परेला |
नोट:- हमार इ लेख ‘हेल्लो भोजपुरी’, अगस्त महिना के अंक में छप चुकल बा|
Support us
Hard work should be paid. It is free for all. Those who could not pay for the content can avail quality services free of cost. But those who have the ability to pay for the quality content he/she is receiving should pay as per his/her convenience. Team DWA will be highly thankful for your support.


text:
दानयांग-कुनशान ग्रांड पुल
टेम्पलेट:Infobox bridge दानयांग-कुनशान ग्रांड पुल एगो टेम्पलेट:Convert लमहर वियादक्ट बा जे बीजिंग-शंघाई हाई स्पीड रेलवे के रास्ता में बा। ई दुनियाँ के सभसे लमहर पुल बाटे।[१]
पुल[संपादन करीं | स्रोत संपादित करीं]
ई पुल पूरबी चीन के जियांगसु प्रांत में बा आ शंघाई आ नानजिंग के बीच के रेलवे लाइन पर बनल बाटे। ई पुल यांगत्जी नदी के डेल्टा वाला इलाका में बनल हवे जहाँ कि एकदम से निचाई वाली जमीन बा आ धान के खेत, नहर, झील आ छोट-छोट नद्दी सभ के इलाका हवे। पुल, यांगत्जी नदी के लगभग समांतर होखे गुजरे ला आ करीबन टेम्पलेट:Convert दक्खिन ओर बा। ई कई जो आबादी वाला जगह सभ के उत्तर से होक गुजरे ला जिनहन में दान्यांग, चांगझोऊ, वूक्सी, सुझोऊ, आ कुनशान (पच्छिम से पुरुब के ओर) बाड़ें। एह पुल के करीबन टेम्पलेट:Convert खंड पूरा तरीका से पानी के ऊपर बा जे सुझोऊ के यांगचेंग झील के ऊपर से गुजरे ला।[२]
ई पुल साल 2010 में बन के पूरा भइल आ साल 2011 आवाजाही खातिर खोल दिहल गइल। एकरा बनावे में करीबन 10,000 लोग लागल रहे आ निर्माण के काम कुल चार साल ले चलल, निर्माण के कुल लागत लगभग $8.5 बिलियन आइल। दानशान कुनयांग ग्रैंड ब्रिज, साल 2011 तक ले के रिकार्ड अनुसार गिनीज बुक ऑफ वल्ड में सभसे लमहर पुल के रिकार्डधारी पुल के रूप में दर्ज बा।[३]
इहो देखल जाय[संपादन करीं | स्रोत संपादित करीं]
संदर्भ[संपादन करीं | स्रोत संपादित करीं]
- ↑ उद्धरण खराबी:Invalid
tag; no text was provided for refs named
NYTimes2017-06-10
- ↑ टेम्पलेट:Cite web
- ↑ Longest bridge, Guinness World Records. Last accessed July 2011.


text:
नयी दिल्ली, 09 जनवरी (वार्ता) आ आपा के राष्ट्र आ जनता विरोधी नीतियन का खिलाफ भाजपा दिल्ली में राष्ट्रपिता महात्मा गांधी के समाधि राजघाट प काल्हु दस जनवरी के धरना दी, एह बारे में बतावत प्रदेश इकाई अध्यक्ष विजय गोयल आ पहिले अध्यक्ष रहल विजेन्द्र गुप्ता कहले कि कश्मीर मुद्दा पर जनमत संग्रह के बात, बटला हाउस मुठभेड पर संदेह कइल आ दिल्ली के कांग्रेसी नेतवन के भठियरपन के अछरंग से बचावल आ आपा के अवसरवादिता देखावत बा,
गोयल कहले कि विधानसभा चुनाव मे महंगाई आ भठियरपन के बड़हन मुद्दा बनावे वाला अरविंद केजरीवाल के एजेडा से अब भठियरपन आ महँगाई गायब हो गइल बा, आआपा के सरकार बनला का बाद से पानी, सीएनजी, रसोई गैस, पेट्रोल आ डीजल के दाम बढ गइल, पिछला दरवाजा से कांग्रेस के समर्थन लिहला का बाद से अरविंद केजरीवाल अब शीला दीक्षित का खिलाफ सबूत माँगत बाड़न जबकि केजरीवाले एह बारे में 370 पन्ना के अभियोग पत्र जारी कइले रहुवन, मजे के बात त इ बा कि राष्ट्रमंडल खेलन में भइल भठियरपन के मुख्य आरोपी आ दिल्ली सरकार मे अधिकारी रहल उदय सहाय अब आ आपा में शामिल हो गआल बाड़े,
34 total views, 5 views today


text:
कुशीनगर जिला
निर्देशांक: 26°54′09″N 83°58′55″E / 26.90250°N 83.98194°E
कुशीनगर जिला भारतीय राज्य उत्तर प्रदेश के सभसे उत्तरी पूरबी हिस्सा में एगो जिला बा। एक जिला मुख्यालय पड़रौना नाँव के कस्बा से थोड़ी दूर दक्खिन ओर मौजूद रबिंद्र नगर धूस में बा। जिला के नाँव प्रसिद्ध बौद्ध तीर्थ आ पर्यटन के जगह कुशीनगर नाँव के अस्थान पर रखल गइल हवे।
आजादी के बाद से ई देवरिया जिला क हिस्सा रहे जेवना के 13 मई 1994 के अलग जिला बनावल गइल। सुरुआत में एह जिला के नाँव पडरौना जिला रहल जेकरा के बाद में प्रसिद्ध अस्थान कुशीनगर के नाँव पर 19 जून 1997 के कुशीनगर जिला क दिहल गइल।[1]
कुशीनगर जिला के उत्तर उत्तर-पच्छिम में महाराजगंज जिला, दक्खिन पच्छिम ओर गोरखपुर जिला आ दक्खिन ओर देवरिया जिला बाने जबकि उत्तरपूरुब ओर बिहार के पच्छिमी चंपारण जिला आ दक्खिन पूरुब ओर गोपालगंज जिला बाने। कुशीनगर जिला के कुल रकबा 2873.5 वर्ग किलोमीटर बा आ कुल जनसंख्या 3,560,830 (साल 2011 में) रहल। प्रशासन के कामकाज खाती जिला के छह गो तहसील आ 14 गो बिकासखंड (ब्लाक) में बाँटल गइल बा। जिला में कुल 944 ग्राम सभा आ 1620 ठे गाँव (रेवेन्यू) बाने।[2]
इतिहास[संपादन करीं]
वर्तमान कुशीनगर जिला के अंदर पड़े वाला इलाका के प्राचीन इतिहास के बारे में बतावल जाला कि इहाँ मल्ल लोग के राज रहल। बतावल जाला की कुशीनगर के पुरान नाँव राम के लइका "कुश" के नाँव पर पड़ल कुशवती[3] बतावे ला आ मल्ल राज के स्थापना के समय 4250 ईसा पूर्व में लक्ष्मण के लड़िका चंद्रकेतु द्वारा भइल भी बतावे ला।[4] पुरातत्व के साखी के आधार पर इतिहास लिखे वाला लोग जरूर माने ला कि तीसरी सदी ईसा पूर्व से पहिले भी कुशीनगर बौद्ध तीर्थ जरूर रहल होखी भले पुरातात्विक प्रमाण ना मिले ला।[5]
मल्ल लोग के ई राज गणराज्य (रिपब्लिक) के रूप में रहल आ सोरह ठो महाजनपद सभ में से एक रहल। एहू के दू हिस्सा आ दू ठो राजधानी रहल। एक ठो राजधानी वर्तमान कसया के लगे कुशीनगर रहल आ दुसरी राजधानी पावा रहल जेकर वर्तमान जगह फाजिलनगर मानल जाला। एह दुनों जगहन के इतिहासी महत्व बा। कुशीनगर में गौतम बुद्ध के निधन भइल आ पावा में महावीर के।
बाद के समय में ई इलाका मगध राज, मौर्य साम्राज्य आ गुप्त साम्राज्य के अधीन रहल। अशोक के काल में इहाँ कुशीनगर में गौतम बुद्ध के निधन वाला अस्थान पर स्तूप बनवावल गइल। बाद के समय में हिंदू राजा लोग परिनिर्वाण मंदिर के निर्माण करावल।
अंत में ई इलाका हर्ष के शासन में रहल आ पूर्व-मध्य काल में कलचुरी क्षत्री लोग के शासन में आइल। मानल जाला कि बारहवीं सदी तक ले कुशीनगर नाँव के ई राजधानी आबाद रहल आ ओके बाद धीरे-धीरे एकर महत्व कम हो गइल। मुस्लिम आक्रमण के बाद बौद्ध लोग एह अस्थान के छोड़ के भाग गइल आ ई बौद्ध तीर्थ बिलुप्त हो गइल।
दुबारा एह जगह के 19वीं सदी में खोज भइल। अलेक्जेंडर कनिंघम के अगुआई में आ बाद में उनके सहजोगी ए॰ सी॰ एल॰ कार्लाइल द्वारा एह इलाका में पुरातात्विक खोदाई के काम भइल आ बुद्ध के लेटल मुर्ती मिलल।
भूगोल[संपादन करीं]
लोकेशन[संपादन करीं]
कुशीनगर जिला के भूगोलीय लोकेशन 26.55 N अक्षांस से 27.31 N अक्षांस आ 83.5 E देशांतर से 84.42 E देशांतर के बीचा में बा।[6] जिला के आकृति लगभग त्रिभुज नियर बा जेकर आधार दक्खिन ओर आ शीर्ष उत्तर ओर बाटे। पूरबी कोना बिहार राज्य में घुसल बा आ एह जिला के उत्तर-पूरुब में बिहार के पच्छिम चंपारण जिला आ दक्खिन-पूरुब में बिहारे के गोपालगंज जिला पड़े लें। गंडक नदी कुशीनगर जिला आ पच्छिम चंपारण जिला के बीच के ज्यादातर सीमा बनावे ले। एह जिला के दक्खिन में देवरिया जिला बा जवना से अलगा हो के कुशीनगर खुद एगो जिला बनल। दक्खिन-पच्छिमी सीमा गोरखपुर जिला के साथे बने ले आ ज्यादातर हिस्सा मझाना नदी से बने ले। उत्तर-पच्छिमी सीमा महाराजगंज जिला के साथे बने ले जवन उत्तरी हिस्सा में कुछ दूर ले छोटी गंडक नदी के सहारे-सहारे बने ले। नेशनल हाइवे नंबर 27 (पुराना नंबरिंग में NH28) एह जिला के लगभग बीच से हो के पूरुब-पच्छिम के दिसा में गुजरे ला आ हाटा, कसया आ तमकुही राज जइसन बजार एही पर पड़े लें। कसया से पडरौना ले नेशनल हाइवे 724 (पुराना नंबरिंग में NH28B) जाला आ उतर-दक्खिन दिसा में बाटे।
थलरूप[संपादन करीं]
भूआकृति बिज्ञान के हिसाब से ई जिला बिचला गंगा मैदान में पड़े ला आ अउरी डिटेल में बतावल जाय त घाघरा-गंडक दुआबा के हिस्सा हवे।[नोट 2] कुल मिला के ई जलोढ़ चट्टान वाला क्षेत्र हवे आ प्राचीन काल के टीथीज सागर में जमा भइल भूपदार्थ सभ से बनल हवे। जिला के औसत ढाल उतर दिसा से दक्खिन-दक्खिन पूरुब दिसा में बाटे। गंडक आ छोटी गंडक एह जिला के पानी बहा के ले जाए वाली मुख्य नदी हई, गंडक एकरे उत्तरी पूरबी हिस्सा (सीमा) से बहे ले आ छोटी गंडक एकरे पच्छिमी हिस्सा में उत्तर-दक्खिन दिसा में बहे ले। अउरी प्रमुख नदी सभ में पडरौना शहर के उत्तर में बहे वाली झरही नदी आ अउरी उत्तर में बाँसी नदी, कुशीनगर के पच्छिम से बहे वाली खनुआ नदी, आ छोटी गंडक से पच्छिम ओर बहे वाली एकर सहायक माउनि नदी प्रमुख नदी बाड़ी। एह इलाका में जगह-जगह कई गो ताल भी पावल जालें, इनहन में पिपरा मुफ्ती आ तुर्कहा ताल आ पिपरइचा ताल प्रमुख बाने।
जलवायु[संपादन करीं]
कुशीनगर के पच्छिम ओर गोरखपुर में मौसम बेध वाला इस्टेशन बा जहाँ के आँकड़ा एह जिला का प्रतिनिधित्व करे वाला मानल जा सके ला।[7] एह आँकड़ा सभ के हिसाब से देखल जाय तब जनवरी के महीना सभसे ठंढा होला आ एह महीना के औसत अधिकतम डेली तापमान 23 C आ न्यूनतम औसत डेली तापमान 9.9 C रहे ला। मई के महीना सभसे गरम होला आ एह महीना में इहे अधिकतम औसत डेली ताप बढ़ के 39 C आ न्यूनतम औसत डेली तापमान 25.9 C हो जाला। कुल सालाना औसत बरखा 1203 मिलीमीटर होले आ एकर ज्यादातर हिस्सा जून से सितंबर ले रहे वाला मानसून के सीजन में होला।
जनसांख्यिकी[संपादन करीं]
साल 2011 के जनगणना के आँकड़ा के अनुसार कुशीनगर जिला के कुल जनसंख्या 3,560,830 रहल,[8] यानी कि लिथुआनिया देस के बराबर[9] या अमेरिकी राज्य कनेक्टिकट के बराबर एह जिला के जनसंख्या रहल।[10] एह हिसाब से भारत के 640 जिला सभ में एह जिला के रैंक 81वाँ रहल।[8] जिला में जनसंख्या घनत्व 1,226 निवासी प्रति वर्ग किलोमीटर (3,180/वर्ग मील) रहल।[8] जिला में जनसंख्या बढ़ती के दर 2001-2011 के एक दशक के अवधि में 23.08% रहे।[8] कुशीनगर जिला में लिंगानुपात 955 औरत प्रति 1000 मरद रहल,[8] आ साक्षरता दर 67.66% दर्ज कइल गइल।[8]
अर्थब्यवस्था[संपादन करीं]
कुशीनगर जिला के अर्थब्यवस्था मुख्य रूप से खेती आधारित बा आ इहँवा के 77 प्रतिशत जमीन पर खेती कइल जा रहल बाटे।[11] नेट बोवाई वाला क्षेत्र के रकबा 223,166 हजार हेक्टेयर दर्ज कइल गइल बा आ 5156 हेक्टेयर जमीन परती के रूप में रहल; जिला में फसल इंटेंसिटी 156.1 % दर्ज कइल गइल। कुल खेतिहर लोग के जनसंख्या 2,85,698 रहल जेह में ज्यादातर लोग (2,75,698) छोटहन आ सीमांत किसान रहे। इलाका में उपराजल जाए वाली प्रमुख फसल सभ में धान, ऊख, गोहूँ, मसुरी इत्यादि बाटे। सिंचनी के साधन के रूप में नहर आ ट्यूबवेल के इस्तेमाल प्रमुख बा। खेती के साथे-साथ गाइ, भइस, भेड़-बकरी नियर मवेशी पालल जालें।[11]
साल 2010-11 में पूरा जिला में रजिस्टर्ड उद्योगी इकाई सभ के गिनती 3,736 रहल जेह में आठ गो इकाई मध्यम भा बड़ कटेगरी में रहलीं स।[12] एह में से ज्यादातर इकाई सभ पड़रौना में स्थापित बाड़ी सऽ। एकरे अलावा कसया, सिर्गतिया, नदवार आ सिसवा बुजुर्ग में उद्योगिक इकाई स्थापित बा।
चीनी मिल एह इलाका में सभसे प्रमुख आर्थिक आधार हवे। पड़रौना, सेवरही, रामकोला, लक्ष्मीगंज, खड्डा आ हाटा नियर जगहन पर चीनी मिल बाड़ी स। कुल छह गो भारी चीनी मिल के अलावे एह इलाका में छोट लेवल पर भी क्रशर स्थापित बाने।[13] पूरा जिला के सगरी छोटहन क्रशर सभ के लगभग 42% हिस्सा अकेले पडरौना ब्लॉक में बा। हालाँकि, पड़रौना के चीनी मिल के बहुत दिना से बंद होखे के कारण आ किसान लोग के गन्ना के कीमत के भुगतान न करे के कारन कुर्की के आदेस हो गइल रहल।[14] हाल के समाचारन के मोताबिक एकरा फिर चालू होखे के उमेद बा।[15]
जहाँ तक ले जिला के आर्थिक बिकास के बात बा, साल 2006 में पंचायती राज मंत्रालय द्वारा देस के कुल 640 जिला सभ में से बीछल गइल 250 सबसे बैकवर्ड जिला सभ में कुशीनगर जिला भी शामिल कइल गइल रहे।[16] वर्तमान में उत्तर प्रदेश के 34 गो जिला सभ में से इहो जिला एक बा जेकरा के पिछड़ा क्षेत्र ग्रांट फंड प्रोग्राम (BRGF) के तहत धन जारी कइल जा रहल बा।[16]
नोट[संपादन करीं]
- ↑ पुराना हाइवे नंबरिंग में इनाहन के नंबर NH-28 आ NH28B रहल।
- ↑ आर एल सिंह द्वारा बाँटल भारत के प्राकृतिक प्रदेश में मध्य गंगा मैदान के कई हिस्सा में बाँटल गइल बा जेह में एक घाघरा-गंडक दोआब हवे।
संदर्भ[संपादन करीं]
- ↑ http://www.censusindia.gov.in/2011census/dchb/0958_PART_B_DCHB_KUSHINAGAR.pdf
- ↑ "Administration". Kushinagar.nic.in. Retrieved 2017-12-08.
- ↑ कुशीनगर:इतिहास, सरकारी वेबसाइट पर।
- ↑ J.P. Mittal (2006). History Of Ancient India (a New Version)From 4250 Bb To 637 Ad. Atlantic Publishers & Dist. pp. 426–. ISBN 978-81-269-0616-1.
- ↑ Lars Fogelin (2 मार्च 2015). An Archaeological History of Indian Buddhism. Oxford University Press. pp. 23–. ISBN 978-0-19-994822-2.
- ↑ कुशीनगर जिला: लोकेशन गूगल मैप पर।
- ↑ कुशीनगर: जिला प्रोफाइल, सेंट्रल ग्राउंडवाटर बोर्ड।
- ↑ 8.0 8.1 8.2 8.3 8.4 8.5 "District Census 2011". Census2011.co.in. 2011. Retrieved 2011-09-30.
- ↑ US Directorate of Intelligence. "Country Comparison:Population". Retrieved 2011-10-01.
Lithuania 3,535,547 July 2011 est.
- ↑ "2010 Resident Population Data". U. S. Census Bureau. Archived from the original on 2013-10-19. Retrieved 2011-09-30.
Connecticut 3,574,097
- ↑ 11.0 11.1 जिला प्रोफाइल, कृषि बिज्ञान केंद्र कुशीनगर।
- ↑ Brief Industrial Profile of Kushinagar District U.P. MSME - Development Institute. Ministry of MSME, Government of India.
- ↑ http://iigeo.org/wp-content/uploads/2016/09/11_Status-of-Sugar-Industry-in-Kushinagar-district.pdf
- ↑ "padrauna sugar mill kurk, tendar on 29 october". Jagran.com. 2014-10-16. Retrieved 2017-12-08.
- ↑ 06:03. "पडरौना शुगर मिल शुरू होने के आईने में किसानों के चेहरे कहीं धूमिल न हो जाए !". Jansattanews.com. Retrieved 2017-12-08.
{{cite web}}: CS1 maint: numeric names: authors list (link)
- ↑ 16.0 16.1 Ministry of Panchayati Raj (सितंबर 8, 2009). "A Note on the Backward Regions Grant Fund Programme" (PDF). National Institute of Rural Development. Archived from the original (PDF) on 5 अप्रैल 2012. Retrieved 27 सितंबर 2011.
बाहरी कड़ी[संपादन करीं]
- ऑफिशियल वेबसाइट
- कुशीनगर जिला के प्रोफाइल, नीति आयोग।